
'FITUESI I KONTESTUAR' 




N 



I e keto zgjedhje, ndaj kryeministrit ne largim Hashim 
Tha^it, nga te gjitha partite e tjera u perdor nje gjuhe 

le tejskajshme denigruese, pezhorative dhe jokorrekte. 
Shkuan aq larg sa e krahasuan me Milloshevicin. Madje njeri 
nga oponentet ne RTK u shpreh se £ po t'i qellonte Thaci fqinj, 
do ta shiste shtepine per t'u larguar prej tij'. Me nje fjale, Hashim 
Tha^i ishte tabele qitjeje per te gjitha partite e tjera. Ato duke 
mos pasur $ka t'i ofronin elektoratit, filozofine politike te suk- 
sesit e pandehnin ne ate se sa me shume ta sulmonin ate, aq me 
shume do te fitonin. Mirepo kjo 'logjike doli e deshtuar dhe 
pati efekt te kundert. Populli ishte lodhur nga akuzat, kritikat e 
sharjet. Ai deshironte te degjonte plane konkrete per zgjidhjen e 
problemeve. Pas shpalljes preliminare te rezultateve nga KQZ-ja, 
tek partite e tjera politike po verehet tendenca e formules 'Rama, 
per kontestimin e zgjedhjeve. Te pakenaqura nga rezultatet dhe 
ne pamundesi te gjejne arsyetime para elektoratit te tyre, ato 
i dramatizojne dy-tri raste te izoluara per parregullsi (Skend- 
eraj, Drenas, Malisheve), raste keto qe nuk ndikojne aspak ne 
rezultatin e pergjithshem (sepse edhe ashtu po te perseriteshin 
zgjedhjet ne keto pika, rezultati do te ishte perafersisht i njejte).H 



***** 

Hashim Thaci lindi ne Buroje te 
Skenderajt, me 24 Prill 1968. 1 biri i 
Haxhiut dhe Hyres u rrit ne nje familje bu- 
jare ne mesin e 5 vellezerve dhe motrave. Filloren 
e kreu ne "Liria" teTuriqevcit, ndersa te mesmen 
ne Qendren e Arsimit te Mesem "Ramiz Sadiku" 
ne Skenderaj. Pas diplomimit ne Fakultetin Filo- 
zofik te UP-se, menjehere filloi veprimtarine e 
tij ilegale per zgjidhjen e geshtjes kombetare. 
Ne Zvicer, HashimThagi u angazhua ne Levizjen 
Popullore te Kosoves, organizate politike e cila 
themeloi UQK-ne. Mirepo krahas kesaj, Thagi 
vijonte edhe studimet posdiplomike ne Univer- 
sitetin e Cyrihut (Zurich). Bashkepunoi me shume 
shoke (si Adem e Hamze Jasharin) ne aksione te 
armatosura kunder forcave policore serbe (me 
1997 mori pjese ne sulmin ndaj stacionit policor 
ne Drenas). Policia serbe deshtoi ne perpjekjet 
per ta burgosur me 1 993, kurse Gjykata e Qarkut 
ne Prishtine e denoi ne mungese me 10 vjet 
burg. Ne te njejtin proces u denua edhe shoku 
i tij i luftes, komandanti legjendar Adem Jashari 
me 20 vjet burg. Shtabi i Pergjithshem i UQK-se 
e emeroi drejtues politik te luftes, post te cilin 
e mbajti gjer me 19 shtator, kur UQK u transfor- 
mua neTMK. Ishte kryesues ne Konferencen e 
Rambujese, ne shkurt-mars te 1999. Ne mars te 
po atij viti, u zgjodh kryeminister i Qeverise se 
Perkohshme. Ne tetor te vitit 1999, se bashku 
me shoket e tij te LPK-se, themeloi Partine e 
Progresit Demokratikte Kosoves (PPDK), ndersa 
ne Kuvendin e Pare Zgjedhor (2000), u zgjodh 
kryetar i Partise Demokratike te Kosoves, (PDK). 
Ne po te njejtin post u rizgjodh ne Kuvendin e 
Dyte (2002) dhe teTrete Zgjedhor (2005). Gjate 
procesit negociator (2005 - 2007), te udhehequr 
nga i derguari i posagem i OKB-se, Presidenti 
Martti Ahtisaari, ishte anetar i Ekipit te Unitetit. 
Pas fitores se Partise Demokratike te Kosoves 
ne zgjedhjet parlamentare te 17 nentorit 2007, 
me 9 janar 2008 u zgjodh Kryeminister i Qeverise 
se Kosoves. Me 17 shkurt 2008, Kryeministri 
Hashim Thagi ne Kuvendin e Kosoves shpalli 
Kosoven shtette pavarur, sovran dhe demokratik. 
Nje vit me pas fitoi bindshem zgjedhjet lokale te 
15 nentorit 2009. Pas terheqjes se befasishme te 
partneritte koalicionit LDK-se nga qeveria, shpalli 
zgjedhje te jashtezakonshme, te cilat gjithashtu 
i fitoi bindshem. Ne zgjedhjet parlamentare te 
12 dhjetorit 2010 Populli Deshi Keshtu: PDK 
= 33.5%; LDK = 23.6%; VV = 12.2%; AAK = 
10.8%; AKR =7.1 %; LDD = 3.3%; FER = 2.2 %. 

Wiki leaks: Si te dallohet vrasja 
ne Irak nga aktrimi ne hollivud 

Publikimet e Vikiliksit, te cilat e denoncojne shtetin, cilindo shtet qe shperdoron fuqine e vet, mund te 
kontribuojne per zgjimin e ndergjegjes se' njeriut te sotem - individit, i cili i bombarduar nga kinemato- 
grafia, nga televizioni e interneti, i ngulfatur nga oraret e tejzgjatura te punes dhe nga vetmia qe prodhon 
nje' prirje autiste, nuk arrin te shquaje qarte dallimin ndermjet pamjeve qe tregojne vrasjen e njerezve 
reale ne Irak dhe pamjeve kinematografike te Hollivudit 



Milazim KRASNIQI 

Publikimi i dokumenteve 
sekrete te administrates 
amerikane, nga ana e Vi- 
kiliksit dhe nga mediet qe bash- 
kepunojne me te, e ka nxitur fan- 
tazine e te gjitheve qe te gjenden 
definime te reja per natyren dhe 
fuqine e gazetarise dhe medieve 
ne boten e sotme dhe raportet e saj 
me pushtetet e tjera. Ne kete rast re- 
zulton se gazetaria nuk eshte push- 
teti i katert, po eshte pushteti i dyte, 
duke e kembyer poziten me pushtetin 
ekzekutiv, i cili rezulton te jete i pam- 
brojtur dhe i pafuqishem ndaj agresionit 
te medies. Deklaratat nervoze te sekretares 
amerikane te shtetit, Hilari Klinton, as nuk e 
kane frikesuar e as nuk e kane zmbrapsur Vi- 
kiliksin dhe as partnered e saj ne kete mesele, The 
New York Times-in, The Guardian-in, Der Spiegel-in, 
El Pais -in dhe he Monde-in, qe te publikojne mate- 
hale te ndjeshme, qe e demtojne punen dhe imazhin 
e qeverise amerikane. Administrata duhet te jape 
shpjegime, te shfajesohet, te relativizoje demin qe 
i shkaktohet, por ajo nuk ka fuqi qe te ndale pub- 
likimin e materialeve te saj, te nxjerra madje 
ilegalisht. Censura shteterore nuk ekziston si 
institucion as ne Shtetet e Bashkuara e as 
ne shtetet e tjera demokratike, prandaj 
nuk ka nje instrument qe te ndaloje 
publikimin e paautorizuar te doku- 
menteve sekrete. 

Ne historine e gazetarise mba- 
het mend censura parandaluese e 
filluar qe nga Augusti, por e insta- 
luar si institucion nga papa Pavli 
III, i cili ne vitin e larget 1543, futi 
censuren parandaluese Imprima- 
tur, per te dhene lejen paraprake 
per botimin e teksteve. Pasard- 
hesi i tij, papa Pavli IV, mbahet 
mend qe publikoi indeksin e 
librave te ndaluara, gje qe po 
ashtu pati ndikime te medha 
ne pengimin e lirise se shpre- 
hjes. Sundimtare te ardhur ne 

WikiLeaks 



pushtet ne shekujt XVI e XVII, 
si Elizabeta ne Angli dhe Luigji 
XIII ne France, krijuan institu- 
cionet e censures, "Dhoma e 
Yllte" dhe "Chambre de Syn- 
dicate", per te kontrolluar madje 
gjithe produktin tipografik. Si per 
t'i vene kapakun kesaj tradite te 
censures e terrorit mbi fjalen e 
lire dhe medien, ne periudhen 
e Revolucionit Borgjez Francez, 
filloi edhe ndeshkimi i gazetareve 
si Kamij Demyleni, te cilit iu pre 
koka ne gijotine. 

Por, si edhe shume inovacione 
qe kane ardhur nga pertej Atlantikut, 
edhe ne gazetarine europiane e boterore, 
kane ardhur praktika te reja te lirise bash 
nga gazetaria amerikane. Praktikisht, Uilliam 
Hersti, i cili filloi publikimin e dokumenteve te 
fshehta te ambasades spanjolle dhe e nxiti luften 
amerikane-spanjolle per Kuben ne vitin 1898, eshte 
pararendesi i Xhulian Asanzhit. Gazetaria qe nuk 
ka per qellim raportimin korrekt per ngjarjen, por 
qe e instrumentalizon ngjarjen per qellimet e veta, 
qe perdor burime te fshehta dhe prodhon sensa- 
cionalizem, qe prej asaj kohe eshte ne gare me 
gazetarine e pergjegjshme dhe jo rralle eshte 
edhe fituese e betejave ndaj saj. Praktiki- 
sht, kur kjo lloj gazetarie sensacionaliste i 
fiton betejat, atehere ajo behet jo vetem 
manipuluese e publikut, por edhe 
sfiduese e pushteteve te tjera, ne 
rend te pare e pushtetit ekzekutiv. 
Fatkeqesisht, gazetaria e tille nuk 
eshte informuese, por me shume 
prodhuese e hamendjeve permes 
mesazheve dhe imazheve te tur- 
bullta e turbulluese per mendjet e 
publikut. Perderisa per filmat qe 
transmetohen ne televizion ka nje 
rregull se per cilat mosha eshte i 
lejueshem, per produktet medi- 
atike qe turbullojne emocionet 
e mendjen e njerezve nuk ka 
asnje rregull. Lajmet televizive 
me pamje te dhunes reale trans- 
metohen ne terminet me te shi- 

kuara, pa asnje lloj ndalese per askend, 
edhe pse ato jane skena te dhunes reale 
(ndersa dhuna fiktive e kinematografise 
eshte' e ndaluar per disa grupmosha). 
Nese publiku nuk ka te drejte te shikoje 
nje film artistik, si paska te drejte te shi- 
koje vrasjet e njerezve reale? Me sakte: 
ku eshte kufiri se cfare duhet te dije pub- 
liku e cfare nuk duhet te dije, eshte nje 
pyetje qe kurre nuk ka marre pergjigje te 
sakte. A behet me i pergjegjshem njeriu 
"duke ditur gjithcka", apo duke ditur 
vetem ato te verteta qe i ndihmojne te 
krijoje opinionin dhe bindjen e duhur, 
pa qene i shokuar dhe i paralizuar nga 
efektet e asaj qe i ofrohet si informate 
permes medies? Vikiliks ne gjithe kete 
tregim vjen si kurorezim i kesaj gazeta- 
rie manipuluese e shokuese. 

Apo, mos kjo lloj spiungazetarie e 
ka goditur shenjen kur i servon pamje/ 
informata qe e kenaqin voajerizmin e 
njeriut te tromaksur? Kureshtja e pafre 
per te ditur se cfare bejne te tjeret, nga 
menyra se si bejne seks deri te skenat 
kur civilet vriten nga ushtaret, eshte e 
njeriut te dale nga orbita e besimit dhe 
e moralit. Ky njeri deshiron t'i shohe te 
gjithe te tjeret, por ne dem te qetesise e 
paqes se vet. Me kete njeri media sensa- 
cionaliste luan me te si macja me miun. 
Por, media qe prodhon sensacionalizem, 
sfidon edhe qeverine me te fuqishme 
te botes, sepse nuk ka mekanizma qe e 
rregullojne as raportin e individit me 
medien dhe as te shtetit me medien. 
Rrjedhimisht, media eshte mbi te dyja 
keto instanca, pra mbi individin voajer- 
ist dhe mbi shtetin liberal. 

Nga ana tjeter, nese gjykatat ne Angli 
e ne Suedi, e humbin kredibilitetin ne 
raport me Xhulian Asanzhin, shefin e 
Vikiliksit, atehere edhe pushteti gjyqe- 



sor do te jete i sfiduar nga nje pronar 
mediumi perkatesisht nje gazetar in- 
vestigativ. Dhe mundesia qe ta humbin 
eshte reale, nese duan ta ndeshkojne per 
nje gje bizare, si puna e fajit per mo- 
sperdorimin e kondomit me femren, e 
cila ka fjetur me deshiren e saj me te 
ne shtrat. Drejtesia suedeze do te duhej 
te ishte me e lumtur nese nuk e mber- 
rin dora e saj fare Xhulian Asanzhin. 
Ndersa, drejtesia amerikane ka arsye ta 
kerkoje qe ta vere drejtesine ne vend, 
por paraprakisht ajo duhet te zgjidhe 
disa probleme fundamental te vetat e 
te shoqerise amerikane, e qe jane te lid- 
hura me amendamentin e pare. Ashtu 
si jane gjerat sot, drejtesia perkatesisht 
pushteti i trete, e ka zor te fitoje ndaj 
Xhulian Asanzhit. 

Pse? Eshte e qarte se mungesa e 
rregullave elementare per gazetarine e 
internetit dhe inter netin ne pergjithesi, 
e ben luften e pushtetit legjislativ te jete 
e humbur nga interneti dhe produktet e 
tij, e gjithsesi edhe nga sensacionalizmi i 
Vikiliskit. Megjithate, pushteti legjislativ 
eshte i vetmi qe e ka shansin qe ta ktheje 
kahun e kesaj lufte ne favor te shtetit lig- 
jor, te drejtesise e te lirise. Por per ta ar- 
ritur kete gje, duhet te gjenden zgjidhje 
ligjore te cilat e kufizojne keqperdori- 
min e gazetarise, pa e kufizuar lirine e 
shprehjes dhe lirine e medies. Pra, duhet 
te gjenden formulime ligjore, te cilat e 
mbrojne edhe shtetin nga gazetar ia. 
Tingellon shume arrogante ne raport 
me gazetarine e vertete, por ajo duhet 
te mbetet jashte ketij debati. Ketu tema 
eshte gazetaria demsjellese. Vertet, kur 
shihet tronditja qe i ka shkaktuar Viki- 
liksi nje shteti si Shtetet e Bashkuara te 
Amerikes, atehere vetem mund ta mar- 
rim me mend se si mund te derrmohen 



shtetet e brishta nga kjo lloj gazetar ie 
agresive dhe turbulluese. 

Por, kjo eshte vetem njera ane e 
medaljes. Ana tjeter ka te beje me fak- 
tet e fshehura, per te cilat ekziston in- 
teresi qe te behen publike, qofte dhe 
nga gazetaria sensacionaliste, per t'u 
parandaluar e keqja e radhes. Fjala 
vjen, vrasjet e civileve. Transmetimi i 
CD ku shihet vrasja e civileve irakiane 
nga nje helikopter amerikan, eshte ne 
sherbim te denoncimit te se keqes, te 
krimit. Edhe pse transmetimi i pamjeve 
te ketilla ende nuk e ka arritur efektin 
e vet, sepse fantazia e shume njerezve 
ende nuk i ka ndare plotesisht nga ima- 
zhet e injektuara ne mendjet e tyre nga 
kinematografia e Hollivudit, transmet- 
imi i saj eshte legjitim. Nga ky aspekt, 
publikimet e Vikiliksit, te cilat e denon- 
cojne shtetin, cilindo shtet qe shperdo- 
ron fuqine e vet, mund te kontribuojne 
per zgjimin e ndergjegjes se njeriut te 
sotem, individit, i cili i bombarduar nga 
kinematografia, nga televizioni e inter- 
neti, i ngulfatur nga oraret e tejzgjatura 
te punes dhe nga vetmia qe prodhon nje 
prirje autiste, nuk arrin te shquaje qarte 
dallimin ndermjet pamjeve qe trego- 
jne vrasjen e njerezve reale ne Irak dhe 
pamjeve kinematografike te Hollivudit. 
Fatkeqesisht, shteti me fuqine e vet ko- 
losale, ia ka shperlare trurin individit. 
Ia ka krijuar edhe skemen se si duhet te 
mendoje, perkatesisht se si te paafteso- 
het qe ta dalloje pamjen reale nga pamje 
fiksionale, qe ta dalloje tragjedine reale 
nga figura artistike. A eshte ne kete rast 
Vikiliksi alter egoja e ketij individi te 
tjeter suar? Kete askush nuk e di tamam, 
sepse askush nuk e di qellimin e Xhulian 
Asanzhit dhe te kompanioneve te tij, te 
njohur e te fshehte. ■ 

Shqiperia natyrale eshte nje 
oferte per paqe dhe stabilitet 

"Platforma e Shqiperise natyrale eshte nje oferte per paqe dhe stabilitet qe i ofrohet te gjitheve. Kush 
nuk e pranon ate, nuk deshiron paqen, por mendon dhunen, trazirat ose rebelimet. Pra, rezultati ne gdo 
lloj varianti do te jete ne favor te shqiptareve. Ate elite qe materiali do t'i dergohet GJND, do t'u dergohet 
edhe ministrive te jashtme te Britanise se Madhe, te Frances, Rusise, Gjermanise, Austrise dhe Italise 
qe ishin pjesemarrese te Konferences se Londres si dhe SHBA-s qe sot jane aleati i vetem strategjik i 
shqiptareve", - eshte shprehur Kogo Danaj, shkrimtar dhe politikolog nga Tirana 



Intervistoi: Alban BILALLI 

Shkrimtari dhe politikologu nga Ti- 
rana, aktualisht drejtor i Qendres 
se Prognozave Politike dhe Sociale 
ne Tirane, Koco Danaj, do te paraqese 
nje ankese ne GJND kunder Konferences 
se Londres se vitit 1913, nete cilen u 
vendos ndarja e trojeve shqiptare. Ne 
intervisten dhene revistes "Paqja" ai flet 
per idene e tij per ta derguar ankesen 
ne GJND. Po ashtu, ai flet edhe per te 
drejten e popullit shqiptar per bashkim, 
si dhe per perfitimet qe do t'i kene shqip- 
taret nga bashkimi ne nje shtet te vetem. 
Per me shume flet ne nje inter vis te per 
revisten "Paqja" Koco Danaj, shkrimtar 
dhe politikolog nga Tirana. 

"PAQJA": Z. Danaj, prej nga ju lindi 
ideja per te paraqitur nje ankese ne 
GJND kunder Konferences se Londres 
te vitit 1913? 

DANAJ: Per te gjithe ata qe e kane 
lexuar Platformen e Listes se Shqiperise 
natyrale, te miratuar me 30 tetor 2010, 
ne Tirane, ne pranine e nje mije shqip- 
tareve te ardhur nga te gjitha trojet, eshte 
e qarte se kjo kerkese eshte pjese e Plat- 
formes, por nuk eshte vete Platforma. Ne 
Platformen e Shqiperise natyrale thuhet 
se qellimi eshte bashkimi i trojeve 
shqiptare ne rruge paqesore. Per kete 
ceshtje do te perdoren te gjitha rruget 
demokratike dhe institucionale, qe nga 
sensibilizimi i opinionit, pjesemarrja ne 
institucione ne Tirane, Prishtine dhe 
Shkup, e deri te cuarja e ketij problemi 
edhe ne institucionet nderkombetare. 
Shumekush e di se Pavaresia e Shq- 
iperise natyrale e shpallur ne Vlore ne 
vitin 1912, nuk u njoh nga Konferenca 
e Londres, e cila e copetoi kombin shq- 
iptar ne 5 pjese, per te kenaqur fqinjet e 
Shqiperise, duke ju dhuruar atyre troje 
shqiptare. Kete copetim e pranuan vete 



autoret e Konferences se Londres, duke 
e konsideruar nje padrejtesi. Mjafton te 
permend vetem fjalimin e ish-ministrit 
te jashtem britanik, Eduard Grei, i cili 
ne Dhomen e Komunave ne Londer, e 
pranoi padrejtesine, por e justifikoi ate 
gjoja ne emer te paqes. Me vone, kete pa- 
drejtesi e kane pranuar edhe pjesemarres 
te tjere te Konferences se Londres, ashtu 



sic e kane pranuar keto 20 vjet edhe poli- 
tikane te tjere te njohur, si i ndjeri Robin 
Kuk, ish-minister i jashtem i Britanise 
se Madhe, ne prill te vitit 1999. 

Kjo eshte pikenisja e idese, per te 
cilen pyesni ju, ndersa vazhdimi i idese 
ka te beje me njohjen e gjeopolitikes ra- 
jonale. Aktualisht, bashkesia nderkom- 
betare duket se i eshte qasur problem- 



KROACIA 



BOSNIA E 
HERCEGOVINA 



Beogradi 9 



RUMANIA 



SHQIPERIA 

ETNIKE 

HISTORIKISHT 



SERBIA 




Paqja 



Nr.49 DHJETOR'IO/JANAR'II 



atikes se rajonit ballkanas, jo per ta 
zgjidhur ate pjeserisht, jo per ta arnuar, 
por per ta riformatuar teresisht. Dhe ne 
kuadrin e ketij riformatimi, hyn edhe 
kerkesa jone per te pare ligjshmerine e 
kesaj konference, te cilen vete autoret 
saj e konsiderojne te padrejte. 

"PAQJA": Kur mendoni ta 
paraqitni ankesen? 

DANA J: Mendojme ta 
paraqesim brenda muajit . 
janar 2011. Jemi ne fund te \ 
fazes per grumbullimin e 
te gjitha mater ialeve qe do te 
formulohen ne nje material te 
vetem, qe nga deshmite e politika- 
neve qe nuk jane me, por deklarimet 
e tyre ekzistojne, qe nga deshmite 
e politikaneve qe jane gjalle, e deri 
te dokumentacioni i organizmave 
nderkombetare qe ka te beje me 
problemet nacionale, por edhe me 
ceshtjen shqiptare ne vecanti. 

"PAQJA": Si mendoni ju, a do ta 
pranoje GJND-ja kerkesen tuaj dhe 
cili do t'ejet'e vendimi i GJND-se? 

DANA J: Nuk eshte kjo me e 
rendesishmja. Me e rendesishmja 
eshte se politikes nderkombetare 
qe ka marre persiper rolin e ar- 
bitrit te problematikes se rajonit 
tone, do t'i jepet ne dore nje material 
mbi 100 faqe, ne te cilin me dokumente 
dhe fakte tregohet se si eshte copetuar 
pergjate nje shekulli nje komb nga me 
te vjetrit ne Evrope, ne menyre kolo- 
niale, cinike dhe gjenocidale. Dhe pas 
kesaj, jam shume i sigurt se GJND-ja ose 
bashkesia nderkombetare do te merren 
shume seriozisht me ceshtjen shqiptare. 
Platforma e Shqiperise natyrale eshte nje 
oferte per paqe dhe stabilitet qe i ofrohet 
te gjitheve. Kush nuk e pranon ate, nuk 
deshiron paqen, por mendon dhunen, 
trazirat ose rebelimet. Pra, rezultati ne 
^do lloj varianti do te jete ne favor te 
shqiptareve. Ate dite qe materiali do 
t'i dergohet GJND-se, do t'u dergohet 
edhe ministrive te jashtme te Britanise 
se Madhe, te Frances, Rusise, Gjerman- 
ise, Austrise dhe Italise, qe ishin pjese- 
marrese te Konferences se Londres, si 
dhe SHBA-se qe sot jane aleati i vetem 
strategjik i shqiptareve. 

"PAQJA": Z. Danaj, a kan'e te drejt'e 
shqiptaret qe te bashkohen ne nje shtet 
te vetem? 




nuk 
drejte? 
qe nuk 
veteven- 
tij, eshte 
Rendesi 
jetojme 



DA- 
NAJ: Si 

kane te 
Nje komb 
ka te drejte te 
dose per fatin e 
komb i burgosur. 
ka qe ne mjedisin qe 
sot, i cili eshte mjedis demokratik, ky 
problem i ka te gjitha shanset te zgjidhet 
ne menyre paqesore. Pse e them kete? 
Shikoni cfare absurditeti ekziston sot 
ne gjirin e Evropes demokratike. Une 
nisem per ne Mai te Zi dhe kur kaloj 
Hanin e Hotit hyj ne territor shqiptar, 
une nisem nga Kosova per te shkuar ne 
Maqedoni dhe kur kaloj Hanin e Elezit 
hyj ne territor shqiptar. Une nisem per 
ne Kosove dhe kur kaloj Qafen e Mori- 
nes hyj ne territor shqiptar, nisem nga 



Shqiperia per ne Maqedoni, kaloj 

Qafen e Thanes dhe hyj ne territor 

shqiptar, nisem nga Konispoli per 

ne Greqi dhe kur kaloj Qafen e 

Botes hyj ne territor shqiptar. 

A mund te lejohet ky absurd, 

kjo Salamander etnike ne nje 

Evrope demokratike? Jo. 

"PAQJA": (^fare mendoni ju, 
kush ka deshire me te madhe per 
bashkim, shqiptaret ne Shqiperi 
apo ne ne Kosove? 

DANAJ: Pyetje e sakte. Ja 

pergjigja ime: Eshte njesoj sikur 

te pyesesh njerezit se me cilin sy 

shikojne me mire, me syrin e majte 

apo te djathte. Sondazhi i fundit i 

Gallupit tregoi se shumica derrm- 

uese e shqiptareve kerkon bashki- 

min. Ne Kosove kjo shifer ishte 

81 per qind, ne Shqiperi 63 per 

qind, ne Maqedoni 52 per qind. 

Pra shqiptaret e duan bashkimin. 

Por ka edhe nje element tjeter. Ne 

Evrope zhvillohen lloj -lloj referen- 

dumesh, per minaret, per qente se 

si duhet te trajtohen, etj. Pse nuk na 

lejojne te bejme edhe nje referendum 

per kombet, per njerezit. Dhe ne qofte 
se referendumi deshton, mbyllet dosja. 
Por po te behet nje referendum, te jeni 
te sigurt se shqiptaret pro bashkimit do 
te jene mbi 87 per qind. 

"PAQJA": Lideri i levizjes "Vet'evendos- 
je" eshte pro bashkimit te trojeve shqip- 
tare. Cili eshte komenti juaj per kete? 

DANAJ: Albin Kurti, Liburn Aliu, 
Avni Klinaku, etj dhe koalicioni i tyre i 
'Vetevendosjes' jane pararoja e bashkim- 
it real te shqiptareve. Idete e 'Veteven- 
dosjes' jane idete e se ardhmes se kombit 
shqiptar. Ndersa idete e partive te tjera 
jane idete e rregullimit dhe menax- 
himit te pushtetit aktual. Prandaj ata 
do te jene nje nga forcat kryesore poli- 
tike ne Prishtine. Pas 12 dhjetorit, fil- 
lon bashkimi real i Kosoves me Shq- 
iperine. Albin Kurti e degjoi bashkesine 
nderkombetare per te vepruar brenda 
institucioneve. Por edhe bashkesia 
nderkombetare do t'i degjoje dhe do t'i 
respektoje tezat dhe idete e 'Veteven- 
dosjes'. Pra pas 12 dhjetorit, hapet faqja 
e fundit dhe me kryesorja e bashkimit 
te shqiptareve. Imagjinoni 25 deri ne 30 
deputete minimumi qe ne cdo seance 



parlamentare do kerkojne bashkim me 
Shqiperine. Edhe bashkesia nderkom- 
betare, ne kete rast, do te nxjerre nga 
sirtari Planin B. 

"PAQJA": A ka ne Shqiperi organizata 
qeeperkrahin bashkimin me Kosoven? 

DANAJ: Bashkimin me Kosoven e 
perkrahim me shume se gjysma e opin- 
ionit publik ne Shqiperi. Nje detaj: ne 
qofte se ne shkalle vendi kjo perqindje 
ishte 63 per qind, ne kryeqytet, pra ne Ti- 
rane ishte afer 70 per qind. Ka edhe mjaft 
organizata te tjera qe ne menyren e tyre 
e duan bashkimin. Krijimi i Listes per 
Shqiperi natyrale me 30 tetor 2010, tre- 
goi se edhe ne Shqiperi, pervec shumices 
se opinionit publik ka edhe forca politike 
qe aspirojne bashkim me Kosoven dhe 
krijimin e Shqiperise natyrale. 

"PAQJA": Z. Danaj, ajemi me te forte 
me nje shtet shqiptar apo me dy shtete 
shqiptaret 

DANAJ: Si thoni ju, a do te ishin 
me te forte dy shtete gjermane ne fil- 
lim te viteve 90-te, apo nje shtet gjer- 
man sic eshte sot? Natyrisht kur bash- 
kohesh je shume here me i forte, edhe 





ekonomikisht, edhe politikisht etj. Nje 
shtet i bashkuar shqiptar nuk do grin- 
det se ku do behet, apo a duhet te behet 
hidrocentrali i Zhurit. Nje shtet shqiptar 
nuk ka nevoje t'i jape me koncesion nje 
port si Shengjini shtetit tjeter shqiptar. 
E merreni me mend absurdin. Une si 
shtet shqiptar i jap me koncesion nje 
shteti tjeter shqiptar nje territor shqiptar. 
Dhe e fundit: Vertet mendoni se BE do 
pranoje dy ministra shqiptare ne gjirin 
e saj, nje nga Kosova dhe nje nga Shq- 
iperia? Asnjehere. Prandaj teza mbi dy 
shtete shqiptare eshte teze otomane. Sot 
kombi shqiptar eshte i organizuar ne tre 
vilajete otomane dhe ne dy kaza, vilajeti 
i Tiranes, i Prishtines i Tetoves, kazaja e 
Ulqinit dhe e Presheves etj. Dhe e fundit 
fare: Evropa e Bashkuar eshte bashkim 
kombesh, por jo grumbuj vilajetesh. ■ 

Gezim QERIMI 

KQZ-ja publikoi rezultatet 
preliminare pas plot 25 
oresh. Sipas ketij rezultati, 
partia e pare eshte renditur PDK- 
ja, me 33.5%. 

KQZ-ja ka dale me shifrat e 
para zgjedhore, duke komunikuar 
per publikun se ne zgjedhjet e 12 
dhjetorit 2010 kane votuar 779. 
401 votues, ose ne perqindje 47. 
80 %. Kryetarja e KQZ-se, Valdete 
Daka ka bere me dije se procesi 
zgjedhor ka kaluar ne pergjithesi 
korrekt dhe pa incidente, pervec 
pjeses veriore te vendit, ku procesi i 
votimit eshte nderprere para kohe. 
Kryetarja e KQZ-se, Valdete 
Daka ka thene se rezultatet e 23 
vendvotimeve nuk jane futur ne 




rezultatin preliminar. 10 jane nga 
Prishtina, ndersa 13 neper komu- 
nat e tjera. 

28 mije vota jane me kusht dhe 
nuk jane numeruar ende. KQZ-ja 
ka bere te ditur se ne rezultatin 
preliminar jane futur edhe ato nga 
Skenderaj dhe Drenas. 
Kjo eshte renditja epartive te tjera: 
PDK 33.5 % ose 238959 vota 
LDK 23% 168120 vota 
VETEVENDOSJE 12.2 % 86924 vota 
AAK 10.8 % 76859 vota 
AKR7.1 % 50720 
LDD 3.3 % 23337 vota 
FER 2.2% 15559 vota 

Krahasuar me zgjedhjet e 
fundit parlamentare te vitit 2007, 
Partia Demokratike e Kosoves ka 
ngritje prej 42752 vota , por kra- 
hasuar me perqindjen e vitit 2007 

ka renie prej - 0.8 % . Duke krahasuar 
keto statistika dhe rrethanat politike 
munde te themi se PDK-ja eshte fituesja 
kryesore e zgjedhjeve nacionale te 12 
dhjetorit2010. 

Lidhja Demokratike e Kosoves, 
krahasuar me zgjedhjet parlamentare 
te vitit 2007, gjithashtu ka ngritje te kon- 
siderueshem ne vota, ka 38710 vota me 
shume, por rritja ne perqindje eshte sol- 
ide ose 1 % me shume se sa ne vitin 
2007. Edhe pse LDK-ja zgjodhi kry- 
etar Isa Mustafen, si duket kjo gje nuk 
ka pasur efekt per ta sfiduar PDK-ne 
e Hashim Thacit. 

Levizja "Vetevendosje" ze vendin 
e opozites, edhe pse "Vetevendosja" 
per here te pare ka marre pjese ne 
zgjedhjet qe jane organizuar dhe ka 
arritur qe te dale si forca kryesore 
nga te gjitha partite opozitare, duke 



lene mbrapa vetes AAK-ne e Ramush 
Haradinajt, AKR -ne e Behgjet Pacol- 
lit, si dhe LDD-ne e Nexhat Dacit, e cila 
nuk ka arritur te kaloje pragun zgjedhor, 
qe eshte 5 % . "Vetevendosja" pas ke- 
tyre rezultateve, eshte forca e trete me* e 
madhe ne Kosove dhe ka fituar 86924 
vota ose 12.2% . 

Aleanca per ardhmerine e Kosoves 
krahasuar me rezultatin e zgjedhjeve 
parlamentare te vitit 2007 ka rritje sol- 
ide, por krahasuar me rezultatin e zgjed- 
hjeve lokale te vitit 2009 ka nje renie 
drastike perkunder perforcimeve dhe 
aleancave te shumta qe ka bere me forca 
te ndryshme, duke perfshire edhe ko- 
alicionin parazgjedhor me Listen Ibra- 
him Rugova. Sfida kryesore e AAK-se, 
ashtu si ne zgjedhjet e vitit 2007 edhe 
tani, ka qene mungesa e liderit te saj Ra- 
mush Haradinaj, i cili gjendet ne Hage. 

AKR -Aleanca Kosova e Re ka renie 
drastike krahasuar me zgjedhjet e vitit 
2007, por si duket kete e kane pasur para- 
sysh pasi edhe ne zgjedhjet lokale te vitit 
2009 kishin humbje te shume votave. 
Mirepo si duket AKR-ja e ka kuptuar 
me mire se sa LDD-ja rrezikun qe te mos 
mundej e vetme te bente kapercimin e 
pragut zgjedhor prej 5 %, andaj beri disa 
perforcime me subjekte te ndryshme 
politike, te cilat sipas te gjitha gjasave 
rezultuan edhe te jene shpetimi i saj, e 
sidomos mbeshtetja e Partise se Drejte- 
sise e drejtuar nga Ferid Agani. 

Prononcimet e partive politike 
rrethe rezultateve preliminare 

Lideri i levizjes "Vetevendosje", Al- 
bin Kurti, ne nje konference per medie 
ka bere me dije se rezultatet e zgjedhjeve 
te shpallura nga KQZ-ja jane te papran- 
ueshme dhe si te tilla i ka kontestuar jo 
vetem ne dy qytetet te rajonit te Drenices, 
por ne tere Kosoven."Zgjedhjet e mbaj- 
tura te dielen nuk ishin aspak demokra- 
tike dhe te ndershme dhe si te tilla jane 
te papranueshme", - ka thene Kurti, duke 
shtuar se nje rezultat i tille vjen si pasoje 




e ndikimit te regjimit. Ai ka shtuar se 
nga manipulimet qe jane bere ne tere 
Kosoven, Levizja "Vetevendosje" eshte 
demtuar dukshem ne perqindje, por 
megjithate ka shtuar se "Vetevendosje" 
eshte me e fuqishme se kurre. 

Deklarohet edhe AKR -ja 

Ende kur po kontestohet rezultati i 
zgjedhjeve dhe shume nderkombetare 
kane ngritur shqetesime per vjedhje, 
koalicioni per Kosove te Re, ka nje 
shqetesim tjeter. Koalicioni i shume 
partive me ne krye AKR-ne e Behxhet 
Pacollit,ne nje komunikate per media, 
flet per krijimin e qeverise se re. Kjo 
parti thote se "nuk ka vija te kuqe me 
asnje parti per krijimin e koalicionit". 

"Sa i perket krijimit te institucioneve, 
ne konsiderojme qe sa me shpejt duhet 
te shihet nese keto zgjedhje do te certi- 
fikohen. Pas kesaj, Kuvendi i Kosoves 
duhet te konstituohet sa me pare. Lidhur 
me pjesemarrjen e Koalicionit ne Qe- 
veri, ne mbesim ne qendrimet qe i kemi 
prezantuar para elektoratit dhe opin- 
ionit : "Koalicioni nuk ka vija te kuqe 
ndaj subjekteve politike. Pjesemarrja 
jone ne ^faredo koalicioni tash dhe ne 
te ardhmen, kushtezohet me hapesiren 
qe ofrohet per te realizuar zotimet tona 
para zgjedhesve", - thuhet ne komuni- 
kate. Koalicioni i fton te gjitha subjektet 
politike dhe shoqerine civile, qe men- 
jehere te fillojne aktivitetet per tejka- 
limin e dobesive ne sistemin zgjedhor. 

Isa Mustafa eshte shfaqur i ash- 

per kur ka deklaruar se Jl nuk 

do te lejoje nje qeveri qe e ka 

bazen ne votat e vjedhura" 

Lidhja Demokratike e Kosoves ka 
folur per zgjedhjet dhe procesin pas saj. 
Isa Mustafa eshte shfaqur i ashper kur ka 
deklaruar se "nuk do te lejoje nje qeveri 
qe e ka bazen ne votat e vjedhura". Ne nje 
konference per media te Mustafes, ne 
seline e partise, u dha edhe nje mesazh 
tjeter. Mustafa tha se LDK-ja nuk do 
t'i pranoje rezultatet nese ne te perf- 
shihen votat e Skenderajt, Drenasit, 
Malisheves dhe disa komunave te 
tjera. Mustafa foli edhe per kryetarin 
e PDK-se, Hashim Thaci, kur nenvi- 
■ zoi se "ai ka thyer cdo ligj ne kete vend 
gjate procesit zgjedhor". Mustafa nuk 
perjashtoi mundesine qe te formoje 
koalicionin zgjedhor nese i siguron 
votat e mjaftueshme. ■ 

Per qeverisje me te mire 

Skenes politike te Kosoves po i mungon ekzistimi i nje opozite te mirefillte konstruktive dhe unike. Kete' 
po e mundeson perfaqesimi i interesave te qytetareve ne shume parti parlamentare gje qe po sjell mo- 
sunifikimin e opozites. E tere kjo po gon pashmangshmerisht ne nje zhvillim te jetes parlamentare me 
opozite te dobet. 



Ma. sc. Flamur HYSENI 

Sic po shihet edhe njembedhjete 
vite pas clirimit, demokracise 
kosovare nuk po i mjafton te kri- 
joje seriozitetin e te berit politike buri- 
more, moderne dhe bashkekohore. Gjer 
me tani, kjo demokraci ka pasur rastin te 
kete tre mandate te legjislaturave, te cilat 
nuk kane arritur te sjellin edhe shume 
ndryshime te medha, me perjashtim te 
kesaj te fundit, e cila ne koordinim me 
faktorin politik nderkombetar arriti ta 
shpalle pavaresine e shtetit, legislature e 
cila, nese duhet te hyje ne histori, mund 
te hyje pikerisht per kete arsye. 

Skena politike kosovare (pozite 
- opozite) ende nuk po deshmon se 
mundet t'i jape fuqi funksionimit te 
demokracise ne Kosove. Kete aq me 
pak po e deshmon opozita, e cila nuk 
po mund te konsolidohet dhe te luaje 
rolin e saj qe i takon te luaje ne jeten 
politike parlamentare ne nje shoqeri, e 
cila ka pretendime te kete institucione 
demokratike dhe funksionale. Roli i 
opozites ne zhvillimin, funksionimin 
dhe forcimin e demokracise eshte qe te 
korrigjoje gabimet eventuale te qeverise 
dhe te ofroje zgjidhjen alternative per 
ceshtje konkrete. Ne kushte normale te 
ekzistimit te nje demokracie normale, 
opozita ka pergjegjesi thuajse te barab- 
arta nese nuk gjen alternativa bindese 
per t'ia terhequr vemendjen qeverise 
dhe opinionit publik per ceshtje te cak- 
tuara. Ne kete drejtim, ne politiken kos- 
ovare eshte keqkuptuar pozicioni dhe 
roli i te qenit opozite. Ketu secila parti 
po tenton te mos jete opozite dhe ne mo- 
mentin e perfundimit te zgjedhjeve dhe 
shpalljes zyrtare te rezultateve, partite te 
cilat nuk perfshihen ne qeveri, bien ne 
ate gjendje sikur do te ishte me* mire qe 
te mos ekzistonin fare, gje kjo e cila nuk 
do t'i kontribuoje aspak zhvillimit dhe 
forcimit te demokracise ne vend. 

Opozita, te cilen gjer me tani jemi 
mesuar ta shohim ne keto tre mandate, 
ka qene opozite e kritikes pa rezultate te 
prekshme dhe konkrete, opozite e nje re- 



torike boshe dhe jo nje retorike bindese, 
opozite e cila nuk ka qene unike, por e 
bajraktarizuar, ku partite te cilat nuk 
kane qene te perfshira ne qeveri, jane 
munduar te bejne nje gare ndermjet tyre 
se cila do te jete lidere e opozites, me 
kushte qe ne te ardhmen eventualisht 
te jene si alternative e mundshme per te 
ardhur ne pushtet. Te ekzistuarit e nje 
opozite te fuqishme, do te thote se do te 
kete edhe nje qeverisje me te mire, sepse 
qeverisja e mire do te jete ne interes te 
te gjithe qytetareve, pavaresisht bindjes 
se tyre politike. 

Skenen politike kosovare po e perf- 
shin edhe nje fenomen, te cilin nuk e 



gjen fare ne demokracite e tjera: ai i 
transferimeve te politikaneve nga nje 
parti ne nje parti tjeter. Ne nje forme, do 
te ishte e pranueshme nese do te kalonte 
ndonje politikan nga nje parti opozitare 
ne nje parti ne pozite dhe nga partia ne 
pozite ne partite ne opozite, por eshte 
fare e palogjikshme se si ka mundesi te 
kaloje nga njera parti opozitare te tjetra 
parti opozitare. Kjo kategori politika- 
nesh nuk po jep nje shembull te mire 
te funksionimit te jetes politike parla- 
mentare te vendit, sepse nukpo tregohet 
seriozitet ne veprimtarine politike. Kete 
po e imponojne ne njefare menyre edhe 
te gjenerata e re e politikaneve. Mbase 

opozite me e fuqishme 



brenda njezet viteve kjo skene politike 
do te zevendesohet me se paku pesed- 
hjete per qind me emra te rinj, te cilet 
do te kene fare pak mundesi ta mesojne 
zejen e te berit politike moderne dhe te 
shkolluar mire, sepse keta kuadro poli- 
tike - profesionale nuk po ua mundeso- 
jne, sepse ata, pas dhjete a njezet viteve 
te pervojes se tyre ne politike dhe parti, 
po e shkaterrojne ate brenda nje' dite 
dhe nuk po deshirojne te krijojne nje 
tradite te pergatitjes se gjenerates se re 
te te interesuarve per ta mesuar artin e 
politikes. Keto veprime cojne ne perfun- 
dimin logjik se largimi ne kete menyre 
te vrazhde nga krijimi i tradites per te 
krijuar nje shkolle politike partiake te 
qendrueshme tregon se sa te rastesishem 
dhe te papergatitur kane qene disa prej 
ketyre politikaneve. 

Ne legjislaturen e katert, Kosoves i 




duhet nje strukture e politikaneve ne 
kuvend, te cilet do te demons trojne nje 
kulture politike te nivelit te larte. Aq me 
shume i duhet nje opozite sa me e fuq- 
ishme, e konsoliduar dhe konstruktive, 
e cila do te jete shume bashkepunuese 
vetem atehere kur do te vijne ne shprehje 
interesat e pergjithshme shteterore. Ne 
kete drejtim duhet te mesoje nga gabi- 
met te cilat po i ben ne vazhdimesi skena 
politike e Republikes se Shqiperise, e 
cila ka aktualisht ne skene nje opozite 
totalisht dekonstruktive dhe jo bashke- 
punuese, e cila me kete stil te luajtjes se 
rolit te opozites ia humbi shtetit shqiptar 
rastin qe edhe kete vit te fitoje statusin 
e vendit anetar per anetaresim ne BE. 

Pozita dhe opozita kosovare ne kete 
mandat do te kene sfida nder me te 
veshtirat per t'i tejkaluar, sepse jane vite 
shume vendimtare ku Kosoven e presin 
shume pune ne shume sfera, ne raport 
me politiken e jashtme shteterore, pastaj 
duke ia shtuar edhe problemet e brend- 
shme shteterore, sic; eshte ceshtja e Mi- 
trovices, mireqenia sociale, papunesia, 
sundimi i ligjit, pavaresia e gjyqesorit e 
shume e shume probleme te tjera. 

Kjo legislature, e dale nga keto zgjed- 
hje, do te ballafaqohet edhe me nisjen 
e shume proceseve integruese, do fil- 
loje bisedimet me Serbine, po ashtu me 
strukturat e larta te Bashkimit Evropian 
per liberalizim te vizave. Gjithashtu, ajo 
do te kete rastin qe gjate ketij mandati te 
filloje edhe bisedimet per statusin even- 
tual te kandidatit per anetaresim ne BE, 
si edhe mundesine e nisjes se bisedimeve 
per integrim ne NATO. Te gjitha keto 
angazhime pergjate ketij mandati nuk do 
te jene te lehta te tejkalohen me sukses, 
sepse kerkohet shume pune, perkushtim 
dhe angazhim politik dhe profesional. Sa 
do t'ia dale qeveria e ardhshme, e dale 
nga kjo legjislature, mbetet te shihet. 
Ne kete drejtim, nese do te kemi opoz- 
ite te fuqishme dhe tipike parlamentare, 
atehere do te kete edhe nje qeveri te mire, 
e cila do te angazhohet seriozisht t'u beje 
balle sfidave, te cilat do ta presin ne ditet 
e para te mandatit. 

Demokracia kosovare, edhe ashtu e 
re dhe e papervoje me shume probleme 
te funksionimit te mirefillte te saj, ka 
nevoje per nje opozite e cila do ta sfidoje 
qeverine me ide konkrete, duke mos e 



lejuar ate te beje gabime. Demokracise 
kosovare nuk i duhet aspak nje opozite 
e tipit qe, nga Java e pare e fillimit te 
punes se qeverise, te kerkoje ta rrezoje 
qeverine, sepse kjo nuk do t'i sherbeje 
aspak funksionimit te demokracise ne 
kete vend dhe kurrsesi as zhvillimit 
ekonomik te Kosoves. Ne legjislaturen 
e re 2010 - 2014, demokracise kosovare 
i duhet nje opozite e fuqishme, per te 
pasur nje qeveri te mire. ■ 

(Autori eshte asistent ne Katedren 
e Shkencave Kushtetuese - Admin- 
istrative ne Fakultetin Juridik te 
Universitetit te Prishtines) 



Paqja 



Nr.49 DHJETOR'IO/JANAR'II 11 





Fatos RUSHITI 

Koheve te fundit eshte fjala me per- 
dorim rekord. Pothuajse nuk ka 
fjale me te perfolur. Dikur i thoshin 
mito e ryshfet, kurse me globalizimin e 
politikes, ky nocion filloi te hyje ne per- 
dorim edhe te ne, duke shenuar keshtu 
epidemine me te perhapur morale qe go- 
det te gjitha sferat e jetes: politiken, kul- 
turen, sportin, institucionet fetare etj. etj. 

Ballkani eshte vrima e zeze e Evropes 
ku ky fenomen gjen mb eshte tje me te 
madhe. Barometri global i korrupsionit 
2010, studimi me i madh qe ben Trans- 
parency International per korrupsio- 
nin, reflekton opinionin e njerezve te 
thjeshte. 91.000 vete ne gjithe boten, 
qytetare te zakonshem e jo eksperte, jane 
pyetur se si e perceptonin korrupsionin, 
nese u eshte dashur te paguajne per nje 
sherbim te caktuar, apo se cilet i konsid- 
erojne ata si sektoret me te korruptuar 
ne vendet perkatese. 

Studimi eshte bere ne Bosnje-Herce- 
govine, Serbi, Kroaci, Maqedoni, Kosove 
e Turqi. 

Lidhur me rezultatet e barometrit per 



vitin 2010 per vendet e Evropes Juglin- 
dore, drejtori i drejtorise rajonale per 
Evropen Lindore dhe Azine ne Transpar- 
ency International me qender ne Berlin, 
Miklosh Marschall eshte shprehur: "Ka 
lajme te mira dhe te keqija. Me lejoni te 
filloj me lajmet e keqija. Ne perceptimin 
global me shume se 60% e te pyeturve 
thone se korrupsioni eshte rritur... 

Lajmi i mire eshte se njerezit jane 
me te gatshem per t'u ngritur kunder 
ketij fenomeni". Nje nga pyetjet drej- 
tuar qytetareve ne vende te ndryshme 
te botes lidhur me korrupsionin ishte 
nese ata si individe besonin se njerezit 
vete mund te ndryshonin situaten e kor- 
rupsionit? "Ne kete pike, vendet e Ball- 
kanit Perendimor jane me pak optimiste 
se mesatarja globale. Interesante eshte 
se ne Kosove kjo e dhene eshte shume 
e larte. 74% e njerezve besojne se ata 
mund te sjellin ndryshimin ne luftimin 
e korrupsionit. Ndersa ne Serbi perqin- 
dja eshte shume e ulet. Aty njerezit jane 
me pak optimiste, rreth 40% besojne ne 
te",- u pergjigj Marschall. 

Impresionuese. Shume kosovare 
jane ne gjendje ta luftojne korrupsionin, 



megjithate korrupsioni po e ben te veten. 

Nje nga pikat ku barometri i ketij 
hulumtimi mat korrupsionin global ka 
qene edhe perceptimi per sektoret me 
te korruptuar. Ne nivel global njerezit 
e kane vleresuar si sektorin me te kor- 
ruptuar ate te partive politike. 

E megjithate nga fushata parazgjed- 
hore doli se partite politike jane ato qe 
e luftojne korrupsionin me se shumti. 

Por si qendron ceshtja me denon- 
cimin e rasteve te korrupsionit? Ketu 
Kosova ka zene nje vend shpresedhenes. 
"Ne Kosove rreth 91% e te pyeturve, qe 
eshte nje shifer shume e larte, thane se 
ata do ta raportonin nje rast incidenti 
te korrupsionit. Shifra globale eshte 
71%. Pra lajmi i mire eshte se rritja e 
frustrimit kunder korrupsionit shkon 
paralel me rritjen e vullnetit per ta de- 
noncuar ate",- pohon Marschall. 

Megjithekete, jane tejet te pakta ras- 
tet e denoncuara. 

Sa i perket korrupsionit, nje rast 
eklatant ne Ballkan eshte edhe ish-kry- 
eministri kroat Ivo Sanader. 

Ai akuzohet per keqperdorim te 
detyres zyrtare, megjithese ende nuk di- 

het saktesisht se per cilen lende. Sipas 
informacioneve jozyrtare, behet fjale per 
agjencine FIMA Media dhe per Elek- 
troekonomine e Kroacise (HEP). Ne 
kerkesen e Prokurorise se Kroacise thek- 
sohet se Sanader dyshohet si i perfshire 
ne ndermarrjen kriminale, e cila per 
qellim kishte kryerjen e vepres penale. 

Paraprakisht, web-faqja WikiLeaks 
publikoi dokumentet ne te cilat thuhej 
se ambasadori amerikan ne Kroaci, 
James Foley, kishte parapare arrestimin 
e Sanaderit, por per shkak te aferes me 
Hypo Banken, Ivo Sanader eshte ar- 
restuar dhe ekstraduar. Me te pritet te 
merret drejtesia. 

Rasti i Sanaderit duhet te sherbeje si 
shembull. Nuk ka imunitet per deputet e 
ministra hajna. Atyre duhet t'u hiqet imu- 
niteti dhe te pershpejtohen procedurat 
ligjore per t u perballur me drejtesine. 

Korrupsioni si dukuri negative 
duhet te luftohet ne te gjitha sferat. Per 
fat te keq, kete e thone te gjithe. Pajto- 
hen te gjithe. E keqja eshte se gjithcka 
mbetet deklarative dhe fare nuk puno- 
het ne menyre konkrete per crrenjosjen 
e kesaj dukurie. ■ 



Brenda irie viti Kosova, pranon para ne forme te remiten- 
cave rretn 500 milione euro 

Remitencat e 
konsumit 

Shuma e pergjithshme e remitencave te pranuara ne vitin 2009 ka arritur 
ne 422.7 milione euro. Nga kjo shume' mbi 45 per qind kane qene para 
te gatshme, ndersa pjesa tjeter eshte shpenzuar per konsum, inves- 
time ne biznes dhe banim. Per shumicen e remitencave qe perdoren 
per konsum, ekspertet e ekonomise kane thene se kjo eshte si pasoje 
e mos hapjes se vendeve te reja te punes nga institucionet e Kosoves 



Lulzim AHMETI 

Republika e Kosoves, per cdo vit, 
merr rreth 500 milione euro ne 
forme te remitencave nga qytetaret 
e saj, te diet jetojne ne shtetet e perendimit. 
Keto para po luajne nje rol dominues per 
te mbajtur stabilitetin ekonomik e social 
ne vend. Edhe per nje kohe te gjate, remi- 
tencat nga diaspora do te kene nje rol te 
madh ne zhvillimin ekonomik. Por shqete- 
sues mbetet fakti se shumica e dergesave 
te mergimtareve perdoren per konsum te 
perditshem e jo per gjenerimin e vendeve 
te punes. Eksperte dhe njohes te rretha- 
nave ekonomike kane thene se ky fenomen 
eshte si pasoje e mos hapjes se vendeve te 
reja te punes nga Institucionet e Kosoves. 
Sipas statistikave zyrtare, ne Kosove rreth 
20 per qind e familjeve pranojne remiten- 
ca, shifer kjo qe eshte me e larte ne zonat 
rurale, sesa ne zonat urbane. 

Ministri ne doreheqje i Ekonomise 
dhe Financave (MEF), Ahmet Shala, 
ka theksuar se dergesat nga jashte po 
e ndihmojne shtetin e Kosoves ne 
rrugen e pavaresimit te plote ekonomik 
dhe ne ndertimin e institucioneve te 
qendrueshme."Roli i remitenacve ne 
ekonomine e Kosoves ka qene esencial 
gjate gjithe historise se saj, por rendesia 
e tyre u rrit ne vecanti gjate dekades se 
fundit, ku se bashku me ndihmen e pran- 
uar nga donatoret, remitencat ndikuan 
ndjeshem ne permiresimin e zhvillimit 
ekonomik", - theksoi ministri Shala. 

Ndryshe, shuma e pergjithshme e 
remitencave te pranuara ne vitin 2009 
ka arritur ne 422.7 milione euro. Nga 
kjo shume mbi 45 per qind kane qene 
para te gatshme, ndersa pjesa tjeter eshte 
shpenzuar per konsum, investime ne bi- 
znes dhe banim. 



Por, ne pjesen e pare te vitit 2010, 
dergesat nga jashte kane shenuar nje 
ngritje te vogel, ka thene Gani Ger- 
guri, ushtrues i detyres se guvernatorit 
te Bankes Qendrore te Kosoves. "Ne 
gjysme-vjetorin e pare te ketij viti, kemi 
rreth 1.3 per qind te remitencave; ndersa 
rezultatet preliminare flasin per nje renie 
te vogel te tyre. Deri ne fund te vitit ne 
presim qe, pak a shume, niveli i remi- 
tencave ne Kosove te jete i ngjashem me 
vitin paraprak", - ka theksuar Gerguri. 

Ndryshe, sipas nje raporti te BQK-se, 
llogaritet se 400 mije kosovare jetojne 
jashte vendit. Po ashtu, ne raport thuhet 
se familjet qe pranojne remitenca fitojne 
mesatarisht 480 euro ne muaj, nga te cilat 
194 euro jane nga dergesat e familjareve 
qe jetojne ne diaspore. Keto familje, si- 
pas studimit, shpenzojne 22 per qind me 
teper per kujdesin shendetesor dhe shtate 
per qind me shume per arsimim. 

Ekspertet: Institucionet duhet te 
angazhohen me shume 

Nagip Skenderi, profesor i ekonomise 
ne UP, ka thene se institucionet e vendit 
duhet te angazhohen me shume per t'i 
informuar mergimtaret per menyren e 
investimit te parave. "Destinimi i te hy- 
rave nga remitencat me teper drejt kon- 
sumit se sa investimeve eshte si pasoje e 
politikave te pafavorshme stimulative per 
investime dhe mungeses se orientimit te 
ketyre njerezve permes keshillave, semi- 
nar eve dhe formave te tjera informuese 
per diasporen", - ka thene Skenderi. 

Lumir Abdixhiku ka thene se eshte 
shume me rendesi qe parate e remi- 
tencave te kanalizohen si investime, te 
cilat me pas do te hapnin vende te reja 
te punes, do te benin permiresimin e 
kualitetit te produkteve dhe sherbimeve 

dhe me kete, permiresimin e standardit 
te jeteses. Dergesat e bashkatdhetareve 
tane, pra remitencat, perdoren nga 
perfituesit e tyre kryesisht per konsum. 
Mos te harrojme se Kosova ka nje bilanc 
tregtar dominues me import, pra kon- 
sumi ne Kosove sigurohet nga importi. 
Duke njohur natyren e nomenklatures 
ekonomike te Kosoves, pra prejardhjen 
e konsumit te vendit tone, nje gje e tille 
le te kuptoje se fatkeqesisht parate e der- 
guara nga jashte nxirren prape jashte, sa 
here qe ato shpenzohen per konsum. Kjo 
eshte nje arsye me teper qe qeveria jone, 
nepermjet politikave te saj, te stimuloje 
me teper investimet qe kane per burim 
dergesat nga jashte. Kurse Rudina Heroi, 
nga Instituti per Studime te Avancuara 
(GAP), vlereson se migrimi i kosovareve 
eshte me* i larti nder shtetet e Evropes. 
Afro 400 mije emigrante jetojne jashte 
vendit. "Remitencat vleresohen me rreth 
13-15 per qind te Bruto Produktit Ven- 
dor (BPV). Per vite te tera, remitencat 
kane luajtur rol te rendesishem ne uljen 
e deficitit tregtar, ne uljen e varferise 
dhe mund te themi se ato vlereson si 
te ardhura substanciale per nje numer 
te madh te popullates se Kosoves. 
Megjithate, sipas te dhenave, mbi 33 
per qind e ketyre remitencave perdo- 
ren per konsum, ndersa vetem 1 1 per 
qind perdoren si investime ne biznese. 
Dy dallim kaq i madh i shfrytezimit te 
remitencave eshte si rezultat i kushteve 
te pavolitshme te ambientit biznesor ne 
Kosove", - ka thene Heroi. Sipas rapor- 
tit "Studimi i Remitencave ne Kosove", 
thuhet se familjet qe pranojne remitenca 
kane te ardhura mujore me te larta sesa 
familjet qe nuk pranojne remitenca, ndaj 
dhe ato familje qe pranojne remitenca 
jane me skeptike ndaj punes dhe me te 
ardhura me te uleta. Ambienti biznesor 
ne Kosove, qe eshte burokratik, me pro- 
cedura te sterzgjatura dhe kosto te larte, 
eshte nje nder indikatoret permanent, i 
cili ndikon qe shfrytezimi i remitencave 
te mos kete perqendrim te larte ne kat- 
egorine e investimeve ne biznes. 



"Qeveria e Republikes se Kosoves 
duhet te ofroje kushte me te per- 
shtatshme per investime, sidomos per 
diasporen. Per cfare mund te beje me 
teper Qeveria eshte edhe subvencionimi 
i perbashket i kredidhenies per biznese 
per emigrantet dhe qytetaret e Kosoves, 
te cilet shihen si potencial per rritjen 
ekonomike", - ka shpjeguar Rudina 
Heroi nga GAP-i. 

Artan Nimani, profesor ne UP ka 
thene se te ardhurat nga diaspora kane 
ndryshuar destinimin, gje qe edhe eshte 
raportuar nga institucionet, por kane 
pesuar edhe renie remitencat ne raporte 
afatgjata. "Mungesa e nje politike te 
mirefillte mbi investimet dhe sigurimin 
e tyre ka bere qe te hyrat nga jashte te 
orientohen kryesisht ne konsum dhe pa 
ndonje baze investuese. Keto mjete jane 
individuale dhe ato vijne ne forme te 
£ kesh' -it dhe kryesisht shpenzohen nga 
qytetaret tane ne periudha afatshkur- 
tra", - pohon ai. Sipas Nimanit, mung- 
esa e strategjise investuese, e sigurise, 
e transparences, si dhe e sundimit te 
ligjit, jane disa nga arsyet pse diaspora 
jone nuk investon ne mase te madhe ne 
Kosove. "Qytetaret tane jashte kryesisht 
kane jetuar ne shtepi me qira, ndersa 
shtepi permanente te tyret i kane kon- 
sideruar ato ne Kosove. Kjo gjendje ka 
nderruar kohet e fundit dhe tash jane 
fokusuar, me se tepermi, qe te kene jete 
te perhershme ne vendet ku punojne 
dhe jetojne, dhe kryesisht investimin e 
kane orientuar ne vendet ku edhe fito- 
jne pasurine", - eshte shprehur eksperti 
Artan Nimani. 

Por me shqetesues eshte edhe fakti 
se shume te rinj do te migronin per nje 
rroge me te mire. Hulumtimi per remi- 
tencat ka nxjerre detaje edhe sa i perket 
migrimit te kosovareve. 

Ne hulumtimin mbi remitencat ne 
Kosove, 30 per qind e te anketuarve, prej 
4 mije familjeve, jane deklaruar se nje 
kosovar do ta leshonte Kosoven per dy 
mije euro page jashte vendit. Rezultatet 
e ketij hulumtimi tregojne, gjithashtu, se 



16.3 per qind e familjeve te anketuara 
kane planifikuar qe, ne nje te ardhme 
te afert, ta lene vendin. 

"Zgjedhjet me te preferuara per cakun 
e deshiruar te vendit te emigrimit jane 
Gjermania dhe Zvicra", - thuhet ne kete 
hulumtim. Konstatime interesante jane 
edhe dallimet mes familjeve qe pranojne 
para nga jashte dhe atyre qe nuk e kane 
askend ne diaspore. Ka dale qe papune- 
sia eshte me e larte ne mesin e familjeve 
qe pranojne remitenca, sesa tek ato qe 
nuk pranojne. "Familjet qe nuk prano- 
jne remitenca kane tendence te kene me 
pak anetare te papune ne familje", - eshte 
shpjegimi qe jep ky hulumtim. 

Zberthyer ne shifra, familjet kos- 
ovare qe pranojne remitenca kane te 
ardhura mujore prej 442 euro dhe ne 
kushte reale fitojne me pak. Keshtu 67.5 
per qind prej ketyre familjeve fitojne me 
shume se 200 euro ne muaj, krahasuar 
me 80.4 per qind te familjeve qe nuk 
pranojne dergesa nga jashte. Nderkaq, 
nese te ardhurat nga remitencat perf- 
shihen si pjese e te ardhurave mujore te 
familjeve, studimi konstatoi se familjet 
qe pranojne para nga jashte fitojne, me- 
satarisht, me shume se familjet qe nuk 
pranojne para. 

"Ne menyre te vecante, familjet qe 
pranojne remitenca fitojne, mesatarisht, 
480 euro ne muaj, nga te cilat 194 euro 
jane nga remitencat. Familjet qe nuk 
pranojne remitenca fitojne, mesatarisht, 
434 euro ne muaj", - tregon ky studim. 
Gjithashtu, dallime verehen edhe te 
shpenzimet. Marre ne pergjithesi, nje 
familje ne Kosove shpenzon mesatarisht 
mbi 410 euro ne muaj. Edhe ketu ka nje 
ndryshim te rendesishem midis nivelit 
te shpenzimeve te familjeve qe pranojne 
remitenca dhe familjeve qe nuk pranoj- 
ne. Te parat ka dale qe shpenzojne mesa- 
tarisht 445 euro ne muaj, ndersa familjet 
qe nuk pranojne remitenca shpenzojne 
377 euro. Shumica e emigranteve qe der- 
gojne para ne Kosove jetojne ne vendet 
e Evropes Perendimore, vecanerisht ne 
Gjermani dhe Zvicer. ■ 

Trashegimia e femrave mes tradites dhe te ardhmes 



FEMRAT 'PAK' TE PRIVILEGJUARA NE TRASHEGIMI 



Astrit VELIQI 

Trashegimia e prinderve per vajzat 
eshte nje fenomen qe ne shoqerine 
tone edhe nuk pi uje aq shume, 
megjithate ne vendet e rajonit kjo gje 
eshte me se normale. 

Por edhe pse mendohet kesh- 
tu, qytetaret kosovare mendojne se 
trashegimia duhet te ndahet ne menyre 
te barabarte. 

I riu Bujar Stojkaj mendon se edhe 
femrat, sikurse meshkujt, duhet ta gezo- 
jne trashegimine e prinderve. 

"Trashegimia duhet te ndahet ne 
menyre te njejte per te dyja gjinite, ngase 
edhe femra eshte pjese e familjes dhe 
mendoj se ne baze ligjore edhe duhet 
te jete keshtu", - thote Bujar i. 

Por ai e pranon se nje fakt i tille nuk 
ndodh ne Kosove dhe ky parim, ne 
shume raste, edhe nuk respektohet te ne. 

Megjithate Bujari e mohon faktin se 
meshkujt kosovare nuk deshirojne t'u 
lene motrave pasuri sic thuhet, pasi sipas 
tij nuk eshte ne traditen e shqiptareve qe 
t'i hedhin motrat ne rruge, ose te mos i 
respektojne ato. 

Pika e moralit - motra 

"Ju e dini qe pika me e forte e moralit 
te ne eshte motra, por ne te kaluaren 

ka qene nje tradite e keqe qe vajzave 
nuk u kane lene pasuri, pasi qe eshte 
konsideruar se motra e ka te pamurit 
te vellai dhe kjo eshte e rendesishme", 
- shprehet ai. 

Bujari mendon se ne te ardhmen 
me pavaresine e femres ne pergjithesi 
ndarja e pasurise do te behet e njejte per 
te gjithe, pasi qe eshte e rendesishme qe 
edhe vajzat dhe djemte te jene te barab- 
arte ne pasurine e babait. 

Ne e dime qe do te kaloje nje kohe e 
gjate derisa te behemi si evropianet, por 
nuk besoj se mund te jete e njejte, pasi 
qe edhe karakteri i shqiptareve eshte i 
tille. Motra respektohet, por jo edhe ne 



ndarje te pasurise. 

"Me shume respektohet ne forma te 
tjera sic jane mikpritja, vizitat qe jane te 
zakonshme e te tjera", - thote ai. 

Ndersa ne te shumten e kohes edhe 
pse vajzat te ne jane pjese e pasurise, ato 
e refuzojne nje gje te tille. 

Kaltrina Dervishaj nga Prishtina 
thote se nuk ka dashur qe ta marre pa- 
surine e vellait me gjithe te drejten per 
ta marre ate. 

"Tradita eshte e tille, prandaj femra 
kosovare nuk kerkon pasuri te familjes, 
pasi qe eshte konsideruar se ajo e ka te 
burri ate", - shprehet ajo. 

Ligji i favorizon te dyja gjinite 

Kurse Shefqet Buqaj, shef i sektorit 
te gjendjes civile ne Kuvendin Komunal 
te Prishtines, thote se ata veprojne duke 
u bazuar ne ligj dhe se pasuria ndahet e 
njejte per te dyja gjinite. Megjithate, ne 
Kosove ka qene tradite qe meshkujt edhe 
ne kete sfere te jene me* te privilegjuar. 

"Ne respektojme ligjin ku te gjitha 
kerkesat qe kane te bejne me trashegim- 
ine e pasurise duhet t'iu bashkengjiten 
edhe certifikata e lindjes se te gjithe 
femijeve, si te meshkujve ashtu dhe te 
femrave", - tha ai. 

Buqaj ka nenvizuar se ka pasur raste 
kur pasuria i eshte ndare te dyja gjinive, 

por ne shumicen e rasteve kane qene 
trashegimtare meshkujt. 

"Paleve ne u kerkojme te gjitha ato 
dokumentet qe kerkohen sipas ligjit 
ne fuqi ne Kosove' dhe keshtu behen 
trashegimtare te pasurise ', - ka perfun- 
duar ai. 

Barazine e ben civilizimi 
shoqeror 

Ndersa Ardita Prizreni-Rizvanolli, 
drejtoreshe ekzekutive ne shoqaten e 
grave "Vizioni i ri", ka thene se eshte 
obligim prinderor qe vajzave t'iu ndahet 
pasuria sikur edhe djemve. 

"Ne duhet te jemi nje shoqeri e 
emancipuar dhe te bejme perpjekje qe 
te tregohemi te civilizuar dhe t'i zh- 
dukim ato prapambeturi, te cilat jane 
si pasoje e nje tradite qe nuk ka qene 
shume e emancipuar" - ka thene ajo. 

Rizvanolli potencon faktin se akoma 
ne vendin tone nuk u ndahet pasuria 
vajzave dhe kjo gje qe nuk eshte e drejte. 

"Ne investojme tek femijet, pa 
marre parasysh se eshte djale apo vajze, 
prandaj edhe pasuria duhet te ndahet e 
barabarte per te dyja gjinite dhe kjo do 
te tregoje se ne po shkojme drejt civi- 
lizimit dhe perparimit", - shprehet ajo. 

Sido qe te jete, tradita dhe e kaluara 
e shqiptareve ne Kosove e me gjere ka 
qene qe vajzes te mos i jepet pasuri, 
pasi eshte konsideruar qe ajo e ka pa- 
surine vetem ne formen e vizites dhe 
qendrimit te familja. 

Andaj, sipas kodeve e tradites shq- 
iptare, vajza ka te drejte qe shtepine e 
familjes ta konsideroje si te veten edhe 
pas marteses. ■ 



Flet lideri i partise 'Demokracia e Re, 
Imer Selmani. Ai mendon se afera e 
dosjeve ne Maqedoni i demton me 
se shumti shqiptaret, duke e shperqen- 
druar vemendjen ndaj problemeve me 
esenciale me te cilat perballet populli shq- 
iptar. Ai eshte i mendimit se partia shq- 
iptare, partnere ne qeverisje me VMRO- 
DPMNE, BDI-ja, nukpo punon sa duhet 
per ta avancuar poziten e shqiptareve. 

PAQJA: Deri sa ishit kryetar i Komu- 
n'es se Sarajit, pasta] Minister i Sh'en- 
det'esis'e ne Republiken e Maqedonise, 
s'kishte njeri qe nuk thoshte fjale mi- 
radijeperju, por kur e braktiset PDSH- 
ne, filloi nje propaganda e ngjeshur 
kunderjush. Valle kjo eshte filozofia e 
partive politike shqiptare? 

SELMANI: Eshte e vertete se puna 
ime si kryetar i komunes se Sarajit 
dhe pastaj si Minister i Shendetesise u 
mireprit nga qytetaret shqiptare, per 
vete faktin se arrita te realizoj projekte 
te shumta, te cilat ndikuan pozitivisht ne 
jeten e perditshme, fillimisht te banoreve 
te komunes se Sarajit, pastaj edhe te gjithe 
qytetareve te Maqedonise, si Minister i 
Shendetesise. Fatkeqesisht, pas largimit 
tim nga PDSH-ja dhe themelimin e 'De- 
mokracise se Re', propaganda kunder 
meje u aktivizua pikerisht nga ai subjekt, 
i cili rrihte gjoksin se kishte kryetarin me 
te suksesshem te nje komune, ministrin 
me te suksesshem shqiptar ne Qeveri e 
keshtu me radhe. Me gezon fakti se kjo 
anti-propagande nuk gjeti sukses te po- 
pulli, i cili vazhdon te me perkrahe edhe 
me shume ne angazhimin tim politik, 
per t'i ofruar shqiptareve ardhmeri te 
sigurt dhe perspektive evropiane. 




PAQJA: Themelimi ipartise 'Demokracia 
e Re' ishte planifikim i mehershem, apo 
lindisi rrjedhojee moszgjidhjeve te shume 
problemeve shqiptare ne Maqedoni? 

SELMANI: Dalja e c Demokracise 
se Re' ne skenen politike shqiptare ne 
Maqedonise ishte nevoje e patjeter- 
sueshme e kohes, vecanerisht pas zgjed- 
hjeve te fundit parlamentare, te cilat sol- 
len ne piedestal armiqesite dhe urrejtjen 
ndershqiptare mes partive politike. Kjo 
situate, mua si individ, por edhe shume 

shqiptareve na detyroi qe te ofrojme 
nje projekt te ri politik, i cili do zbuste 
klimen politike ndershqiptare, por edhe 
do te ofronte zgjidhje per problemet e 
kamotshme te shqiptareve ne Maqe- 
doni. Qasja jone konstruktive dhe e 
ndergjegjshme ndaj halleve te qytetareve 
mori shume shpejt pelqimin e popullit 
shqiptar dhe perkrahja e qytetareve sa 
shkon e rritet. Jam i bindur se kjo poli- 
tike ndryshe, me percaktime te qarta 
programore per marredhenie te relaksu- 



ara nderetnike, per zhvillim ekonomik 
me te shpejte dhe integrim te plote te 
Maqedonise ne NATO dhe BE, do te 
legjitimohet edhe zyrtarisht ne zgjedhjet 
e ardhshme parlamentare. 

PAQJA: Sa arritet qepopulli ta kuptoje 
thelbin veprues te partise suaj, si dhe 
epersia juaj ne gar'en presidential, a 
ishte njeheresh edhe tregues i sakteper 
perkrahjen e DR-se? 

SELMANI: Oferta politike e De- 




mokracise se Re ne zgjedhjet lokale te 
vitit te kaluar dhe e imja si kandidat per 
president te Maqedonise ishte e kap- 
shme per qytetaret dhe ofronte zgjidhje 
te qendrueshme per ceshtjet e hapura ne 
vend. Arritem qe vetem pas 3 muajve 
funksionim te partise te garojme ne 
zgjedhje dhe te arrijme sukses ne zgjed- 
hjet lokale, ndersa sa i perket zgjedhjeve 
presidenciale, une si kandidat shqiptar 
mora 150.000 vota nga qytetaret e te 
gjitha bashkesive etnike, duke i thyer 
keshtu barrierat dhe stereotipet etnike 
ne Maqedoni. Kjo perkrahje sigurisht se 
paraqet tregues relevant per perkrahjen 
e qytetareve ndaj politikberjes se De- 
mokracise se Re, por njekohesisht im- 
ponon pergjegjesine edhe me* te madhe 
per te vazhduar ne rrugen tone te drejte. 

PAQJA: Frekuentimi i shpeshte i xha- 
mive nga ana juaj dhe personelit tuaj, 
nga nje pjes'e e popullates kuptohet dhe 
thuhet se kjo gj'e behetper poene poli- 
tike. Kesisoj, para se te hynit rie politike, 
a e kishit ne agjenden tuaj ditore dhe 
javore shkuarjen nexhami? 

SELMANI: Une rrjedh nga nje 
familje tradicionale e cila e praktikon 
fene islame. Gjyshi im ka qene hox- 
he dhe imam ne fshatin ku une jetoj. 
Shkuarja ne xhami per mua, sikur edhe 
per te gjithe muslimanet, paraqet ritual 
dhe obligim fetar. Ne xhami nuk ka vend 
per politike dhe marketing. 

PAQJA: Mendoni qe cdo gjepaqesore, 
edhe pas konfliktit te vitit 2001 ne 
Maqedoni, ka deshtuar? 

SELMANI: Mendoj se nje poli- 
tike me e mencur pas konfliktit te vitit 
2001, e cila do te realizonte ne teresi 
Marreveshjen Kornize te Ohrit dhe do 
te praktikonte frymen e saj te barazise, 
tolerances dhe bashkejeteses nderetnike 
nuk do te lejonte deshtimet me te cilat po 
ballafaqohemi sot si shqiptare. Kjo vlen 
vecanerisht per dyvje^arin e fundit, ne 
te cilin mbizoterojne politikat dhe ven- 
dimet nacionalromantike, monoetnike 
dhe monofetare te VMRO-DPMNE-se, 
ndersa te njejtin fatkeqesisht me mirati- 
min e partise shqiptare ne pushtet,BDI- 
se. Enciklopedia e cila i fyen shqiptaret, 
vendimi per mesimin e maqedonishtes 
nga klasa e pare per nxenesit shqiptare, 
stimulimi i natalitetit vetem ne zonat e 

banuara me maqedonas duke diskrimin- 
uar nenat shqiptare, projekti famekeq 
"Shkupi 2014" pa asnje element te histo- 
rise dhe kultures shqiptare dhe se fund- 
mi, ligji per regjistrimin e popullsise, i 
cili perjashton nga procesi i regjistrimit 
mbi 1/3 e shqiptareve te Maqedonise, qe 
perkohesisht jetojne dhe punojne jashte 
vendit, kane acaruar tej mase marred- 
heniet nderetnike dhe shteti po ecen ne 
rruge te gabuar dhe te rrezikshme. 

PAQJA: Si e shihni zgjidhjen e ceshtjes 
shqiptare ne Maqedoni: permes mar- 
reveshjeve te reja politike, apo permes 
marreveshjes ekzistuese? 

SELMANI: Marreveshja Kornize e 
Ohrit eshte ne parim nje marreveshje e 
mire dhe paraqet burim te pashtershem 
per zgjidhjen e ceshtjeve nderetnike ne 



Maqedoni. Fakti se realizimi i saj po i 
tejkalon te gjitha afatet te shqiptaret, 
ndjell nje pakenaqesi dhe pesimizem se 
e njejta nuk ploteson kerkesat reale te shq- 
iptareve per barazi politike, ekonomike 
dhe sociale ne vendin tone. Une mendoj 
se Marreveshja e Ohrit mund te realizo- 
het. Ajo qe mungon per momentin eshte 
vullneti politik i qeverise aktuale VMRO- 
BDI per ta realizuar skajshmerisht ate. Per 
kete ceshtje, faj te madh ka edhe BDI-ja, 
e cila u be pjese e qeverise pa koncept 
dhe strategji per realizimin e MKO-se, 
andaj sot gjendet ne pozicion inferior dhe 
nenshtrues si partner qeverises. 

PAQJA: Cili do te ishte hapi ipare, qe 

ju do ta kishit b'er'epo te vinit ne qeveri? 

SELMANI: DR-ja si perfaqesuese e 

shqiptareve ne qeverine e ardhshme do 



t'i beje shqiptaret pjese institucionale e 
shtetit, me te drejta dhe pergjegjesi te 
barabarta, si partner i vertete ne qe- 
verisje, e jo vetem dekor sikur ka qene 
deri me tani. Hapi i pare dhe me i rende- 
sishem qe do te ndermarrim si parti ne 
qeverisjen e ardhshme eshte marreveshja 
me partnerin maqedonas per zgjidhjen e 
afatizuar te ^eshtjeve te hapura te shqip- 
tareve ne Maqedoni, ku theks te ve^ante 
do te kete realizimi deri ne fund i Mar- 
reveshjes se Ohrit. Njekohesisht, ndarja 
e pushtetit qendror do te jete proporcio- 
nale, ndersa kjo nenkupton edhe nje fakt 
- njeri nga tre funksionet me te larta te 
shtetit (President, Kryeminister, Kryetar 
i Parlamentit) do t'i takoje shqiptareve! 

PAQJA: Prej publikimit te dosjeve kush 
fitoi dhe kush humbi. Sa besoniju dhe 
partiajuaj ne vertetesine e atyre dosjeve? 

SELMANI: Ne tere kete loje te ndo- 
tur te dosjeve te liferuar nga qarqe te 
ndryshme politike, qe kane per qellim 
nxirjen e imazhit te popullit shqiptar, jo 
vetem ne Maqedoni por ne pergjithesi, 
nuk ka fitues, perkundrazi, ka vetem nje 
humbes dhe ai eshte populli shqiptar. Se 
pse ndodh kjo, une nuk mund ta di me 
saktesi, por dyshoj se qellimet jane me* 
shume politike dhe te interesave perso- 
nale ose grupore per te ardhur me $do 
kusht ne pushtet. Une dhe Demokracia 
e Re, ne parim, i kemi hezituar komen- 
timit te permbajtjeve te dosjeve dhe kete 
parim do te respektojme deri ne fund. 

PAQJA: Degjojmese partia juaj eshte 
me e z'eshme rreth ceshtjes se regjistrimit 
tepergjithshem qe do te b'ehet ne prill te 
vitit 2011. Ne cilin domen konkretisht 
mendoni se shqiptaret do te humbin? 

SELMANI: Ne kemi kundershtuar 
ashper propozim-ligjin per regjistrimin 
e popullsise ne vitin 201 1, pasi qe kemi 
detektuar defekte te shumta ne te, por ajo 
qe na ben jashtezakonisht te shqetesuar 
eshte tendenca e qeverise aktuale per te 
na nxjerre ne shqiptaret me pak se sa 
jemi realisht si popull ne Maqedoni. Fak- 
ti se me regjistrim ne prill do te anash- 
kalohen nga regjistrimi mbi 250.000 
shqiptare, te diet punojne dhe jetojne 
perkohesisht jashte vendit, flet qarte se 
sa real do te jete ai regjistrim. Andaj, ne 
kerkuam qe regjistrimi te mbahet ne 
korrik, kur mergimtaret te kthehen ne 
vendlindje dhe mund te regjistrohet. Ne 
organizuam edhe proteste, e cila mori 
perkrahjen e shume subjekteve politike 

opozitare shqiptare, organizatave joqe- 
veritare dhe shoqatave te shumta nga 
Maqedonia dhe jashte, si dhe perkrahjen 
e plote te diaspores shqiptare, e cila paj- 
tohet me kerkesen tone per regjistrim ne 
korrik. Ligji u miratua ne Parlament, pa 
asnje ndryshim rrenjesor. Ne nuk do te 
ftojme shqiptaret ne bojkot, sepse jemi 
te vetedijshem se bojkoti do te coje uje 
ne mullirin e kryeministrit Gruevski dhe 
Qeverise aktuale VMRO-BDI dhe do t'i 
amnistojme politikat antishqiptare dhe 
perjashtuese te saj. Andaj, paralelisht me 
regjistrimin e popullsise vitin e ardh- 
shem, ne do te organizojme regjistrimin 
e shqiptareve, nenshtetas te Maqedonise, 
ne Evrope dhe SHBA. Kete aktivitet do ta 
realizojme ne bashkepunim me shoqa- 
tat shqiptare, veprimtare dhe aktiviste te 
shumte te kauzes shqiptare ne diaspore. 
Me kete, do t'i deshmojme pushtetit ak- 
tual se jemi shume me teper nga ajo qe 
ata tentojne te na paraqesin. 

PAQJA: Sa arriten shqiptaret e Maqe- 
donise qe te marrin pjes'e ne kulacin e 
buxhetit, apo u mjaftuan me therrmi- 
jat e atij kulaci? Mendoni se Komuna e 
Likoves (sikurse edhe shume komuna 
te tjera), anashkalohet thuajse teresisht 
prej projekteve qe duhet tefinancohen 
prej buxhetit teperbashket shteteror? 

SELMANI: Eshte e vertete se, ne va- 
zhdimesi, po ndodh diskriminimi i shq- 
iptareve permes perpilimit dhe ndarjes 
se buxhetit te shtetit. Ne edhe vitin e 
kaluar, edhe gjate rebalanceve te buxhetit 
shteteror, tentojme te bindim qeverine qe 
te ndaje proporcionalisht mjete edhe per 
shqiptaret, por fatkeqesisht hasim ne vesh 
te shurdher. Edhe per buxhetin e vitit te 
ardhshem propozuam rreth 400 amenda- 
mente, projekte per infrastrukturen ne 
vendbanimet shqiptare, per arsimin 
shqip, per kulturen shqiptare, por asnje 
amendament nuk u pranua nga shumica 



qeveritare. Eshte per tu habitur fakti se 
keto amendamente refuzohen edhe nga 
BDI-ja, edhe pse te njejtat kane per qellim 
korrigjimin e ndarjes se buxhetit dhe per- 
miresimin e kushteve per jetese per shqip- 
taret. Shembull eklatant per diskriminim 
buxhetor eshte Likova, por fatin e njejte 
tanime po e ndajne te gjitha komunat shq- 
iptare. Nga ana tjeter, qeveria vazhdon 
te ndaje qindra miliona euro per buste, 
skulptura, porta triumfale, ndertesa ad- 
ministrative luksoze, perderisa shqiptaret 
ballafaqohen me probleme ekzistenciale si 
mungese e rrugeve te asfaltuara, shkollave 
per vijim te arsimit fillor dhe te mesem, 
spitaleve ne zonat rurale, kanalizimit e 
ndricimit te rrugeve. 

PAQJA: Qfare raporte keni me partite 
e tjera shqiptare, po ashtu edhe me ato 
maqedonase, kur kihet parasysh fakti se 
te gjitha kerkesat tuaja hidhen poshte? 

SELMANI: Ne jemi parti skajsh- 
merisht opozitare dhe kundershtojme 
$do politike kunder interesave te shq- 
iptareve. Ne nuk bejme kompromise 
ne dem te tyre, si^ ndodh me partine 
shqiptare ne pushtet BDI-ne, andaj do 
te vazhdojme te jemi edhe me te zeshem 
ne kritikat, por edhe sugjerimet dhe al- 
ternativat tona per pushtetin aktual. Ne 
veprimin e deritanishem si parti politike 
kemi deshmuar se ^dohere kur eshte ne 
pyetje interesi kombetar dhe mbipar- 
tiak, jemi te gatshem te bashkepunojme 
me te gjitha partite politike shqiptare. 
E tille ka qene perkrahja pa kushte ne 
raundin e dyte zgjedhor ne Struge, kur 
rrezikohej fitorja e kandidatit shqiptar 
nga nje tjeter joshqiptar. Te tilla ishin 
propozimet per ndryshime kushtetuese 
me te cilat u pajtua edhe BDI-ja, e te 
cilat parashihnin instalimin e votimit te 
dyfishte (parimin e Badenterit) ne siste- 
min gjyqesor per t'i ikur majorizimit te 
shqiptareve, si dhe miratimin e buxhetit 




ne Parlament, po ashtu me parimin e 
Badenterit, per te pamundesuar dis- 
kriminimin buxhetor te shqiptareve. 
Keto propozime u hodhen poshte nga 
partite maqedonase, por as ato nuk ar- 
riten te kalojne propozimet e tyre per 
ndryshime ne Kushtetute pa konsensus 
me partite shqiptare. Mbipartiake dhe 
me interes kombetar ishte edhe inicia- 
tiva ime per arritjen e nje konsensusi 
nderpartiak te shqiptareve ne Maqedoni 
per disa ^eshtje me* te rendesishme, por 
e njejta nuk u pranua nga dy lideret e 
tjere te partive parlamentare shqiptare. 

PAQJA: Mendoni se shqiptareve ne 
Maqedoni i nevojiten edhe parti te tjera 
politike, sic flitet per daljen neskene te 
partise politike t'ez. Rufi Osmanit? 

SELMANI: Ne respektojme parimet 
e demokracise dhe vleresojme se secili 
ka te drejte te testoje oferten politike te 
populli, i cili ne fund vendos nese do te 
perkrahe apo jo nje parti politike. 

PAQJA: Si e komentoni zhvillimin e 
fushates parazgjedhore ne Kosove? 

SELMANI: E kam percjelle fush- 
aten aq sa me ka lejuar koha dhe mund 
te konstatoj se ne margjina, ajo ishte e 
rregullt dhe ligjore. Minus i fushates 
ishte kohezgjatja e shkurter. Mendoj se 
populli i Kosoves nuk pati kohen dhe 
hapesiren e mjaftueshme per te degjuar 
ofertat dhe programet e partive politike, 
qe do te ndihmonte perzgjedhjen e tyre 
dhe delegimin e sovranit per nje opsion, 
i cili do te qeveriste me se miri Kosoven. 
Shpresoj se edhe kete here Kosova do 
te deshmoje kapacitetin e saj si shtet i 
pavarur dhe se edhe keto zgjedhje do 
te jene te lira dhe demokratike. 

PAQJA: Per nefund nese keni teshtoni 
dicka? 

SELMANI: Shpresoj se shume shpejt 
konstelacionet e reja qeverisese politike 
ne Maqedoni dhe Kosove do te mund 
t'iu pergjigjen nevojave te qytetareve 
tane per nje jete me te mire dhe me 
dinjitoze per ta. Ajo qe e ndajme si 
shqiptare dhe si qytetare te dy vendeve 
eshte nevoja imanente per zhvillimin 
e kapaciteteve demokratike ne vendet 
tona, progres ekonomik dhe hapje te 
vendeve te reja te punes, si dhe integ- 
rimi i plote i vendeve tona ne struktu- 
rat euro-atlantike, si alternative e vetme 
per ardhmerine tone si vende te rajonit, 
vecanerisht per gjeneratat e reja. ■ 

Paqja 



Nis rifunksionalizimi i Keshillit F 



tea MEHMETI 

Problematika e ngritur per gjuhen 
standarde shqipe, si duket 
do te kete rastin per /T2j>- 
here te pare te diskutohet [t^ 
ne nje nivel me institucio- fs^ m ~^ 
nal gjate ketij muaji, ngase h\*ii^ 
te gjitha debate dhe pro- / 
pozimet, gjer me tani me /"c^j," 
se shumti jane shtruar ne f*^ 
rruge mediatike. Nga mesi pa* 
i ketij muaji, Qendra e (T 
Studimeve Albanologjike 
mban ne Durres konfer- 
encen treditore shken- 
core: "Shqipja ne etapen e 
sotme, politikat e pasur- 
imit dhe te permiresimit te 
standardit". Perkunder faktit 
qe thuhet se ne miratimin e [ v*t 
gjuhes se sotme standarde 
ka pasur gisht politika e di- 
kurshme, ekziston droja se 
serish mund te jete pikerisht 
politika ajo qe kerkon rishqyr 
timin e kesaj ceshtjeje. 

Sipas studiuesit Arshi Pipa, 
gjuha e Fishtes, e Mjedes, e Koliq- 
it, e Migjenit, gjegjesisht dialekti 
gege u la ne harrese. Ne monografi- 
ne e tij, "Politika e gjuhes ne Shqiperi- 
ne socialiste" te shkruar para 20 vitesh. 
ai lajmeronte se do te duheshin dhe dy 
breza nen diktature qe te shuheshin per- 
fundimisht dy dialektet; duke eliminuar 
gegerishten dhe toskezuar gegerishten. 
Se pari, permes "spastrimit" te gjuhes se 
armikut, qe ishin katolike e gege, si rasti 
i Fishtes, Camajt, por dhe myslimane 
toske, si Sejfulla Maleshova. 

Gjithashtu theksohet se studiuesi 
Eqrem Qabej punonte nen trysni te 
madhe dhe kishte frike te takohej me 
gjuhetare te stigmatizuar nga regjimi. 

Kjo ceshtje e ngritur serish duket se 
i ka dhene shtysen edhe rifunksionimit 
te Keshillit Nderakademik per Gjuhen 
Shqipe, te themeluar nga Akademia e 
Shkences e Shqiperise dhe Akademia e 
Shkencave dhe e Arteve te Kosoves ne 
vitin 2005. Fillimisht qellimi i theme- 
limit te ketij Keshilli ishte permiresimi 
i te metave aktuale te gjuhes standarde 
shqipe. Mirepo, prej kater vjetesh ne 
heshtje, ekzistenca e ketij Keshilli u 
kujtua vetem kur filloi te permendej 



ne kuadrin e debatit te ndezur dhe pas 
njoftimit se Qendra e Studimeve Al- 
banologjike do te organizoje konfer- 
encen shkencore: "Shqipja ne etapen 
e sotme, politikat e pasurimit 
dhe te permiresimit 
te standardit". 



nga studiuesit kosovare. "Kjo ceshtje nuk 
perfundon me kaq. Pasi te shqyrtohet kjo 
platforme, do te kete disa takime mes spe- 
cialisteve te dy Akademive per t'i shtruar 
ne nje tryeze te perbashket problemet", 
- theksoi Korkuti. Ai u shpreh se kjo 
nenkupton rifillimin e punes se Keshillit 
Nderakademik per Gjuhen Shqipe. 

Nisur nga mosfunksionimi per kater 
vjet me radhe, duke folur per 
j^ — w domosdoshmeri- 




Keshilli 
Nderakademik 
per Gjuhen 
Shqipe, 
i perbere 
specialiste 
gjuhes, qe prej kri- 
funksionuar me pak 
Gjithsej jane mbajtur dy takime ne Ti- 
rane dhe dy ne Prishtine ne vitin 2006. 
Nenkryetari i ASHSH-se, Muzafer 
Korkuti, eshte shprehur se kane filluar 
kontaktet me studiuesit e Akademise se 
Shkencave te Prishtines. Vete kryetari i 
Akademise, z. Gudar Beqiraj, ka zhvil- 
luar nje vizite dyditore ne Prishtine ne 
institucionin homolog. Sipas Korkutit, 
ne Prishtine kane derguar edhe nje plat- 
forme, ne te cilen jane parashtruar nje 
sere problemesh per gjuhen standarde 
shqipe, e cila do te merret ne shqyrtim 



pasurimit 
te standar- 
dit, studiuesi 
Kolec Topalli 
ishte shprehur 
favor te krijimit 
te organiz- mave te reja nese 

ky keshill nuk funksionon. "Ka shume 
kohe qe Keshilli Nderakademik nuk 
eshte mbledhur dhe nuk ka funksionu- 
ar. Une uroj qe ai te rifilloje punen dhe 
^do organizem qe kerkon te punoje per 
gjuhen shqipe dhe per standardin eshte 
i mirepritur. Sigurisht qe keto probleme 

^derakademik per Gjuhen Shqipe 



nuk zgjidhen menjehere. Ndoshta do te 
duhet te krijohen edhe organizma qe t'i 
vene ne jete \ - pati thene ne nje interviste 
studiuesi Kolec Topalli, ne perpjekje per te 
sqaruar domosdoshmerine e organizimit 
te nje konference shkencore, ku do te tra- 
jtoheshin probleme te gjuhes standarde. 
Ne fakt, duket se hapat e pare jane hedhur. 

Ne nje prononcim te para dy javeve, 
kryetari i Akademise se Shken 

cave dhe Arteve te 
Kosoves, 



huazimeve te shumta nga anglishtja dhe 
si duhet te pengohen ato, si dhe prob- 
leme te tjera te natyres se mbrojtjes se 
gjuhes standarde, pastertise se saj, etj". 

Ne konferencen shken- 
core: "Shqipja 
etapen e sot- 
m e , 




se Shken 
Shqiperise 
punes se 
dhe se pris 



nin 



ketij Keshilli 
nje ftese zyrtare 



per rifillimin e punes. Ndersa, per sa u 
takon ceshtjeve qe do te duhej te dis- 
kutoheshin, Bokshi ka thene se, "jane 
ceshtjet e drejtshkrimit ne radhe te pare 
dhe pastaj ceshtjet e mbrojtjes se fjales 
shqipe nga ndikimet e huaja, ceshtja e 



politikat e 
pasurimit dhe 
te permiresimit te 
standardit" do te dis- 
kutohen pak a shume te 
njejtat probleme, por me pranine 
vetem te disa studiuesve kosovare. 
Akademiku shqiptar Bahri Beci 
do te flase per standardizimin e shq- 
ipes, akademiku kosovar Rexhep 
Ismajli do te mbaje nje kum- 
tese per politikat gjuhesore, 
gjuhetari Seit Mansaku do 
te paraqitet me kumtesen: "Nga 
gjuha letrare kombetare te gjuha stan- 
darde", drejruesi i Katedres se Albanologjise 
ne Mynih te Gjermanise, Bardhyl Demiraj 
do te referoje temen: "Norma gjuhesore 
dhe substandardi ne tekstet shqipe te shek. 
XVIII ne arealin kulturor te Veriut". 

Perve^ temave me karakter historik 
do te kete edhe nga ato qe prekin direkt 
problemin se c'do te behet me gjuhen 
standarde dhe, me shume gjasa, do te 
kete edhe debate. 



Seanca e dyte do t'i kushtohet prob- 
lemeve gramatikore te standardit. Aka- 
demike e gjuhetare si Ethem Likaj, Wilfried 
Fiedler, Besim Bokshi, Julie May- Kolgjini 
do te diskutojne per me shume ceshtje qe 
lidhen me morfologjine e shqipes, ceshtje 
qe lidhen me formimin e 
shumesit, gjinive, paskajo- 
res, etj. Gjate dites se dyte te 
konferences, gjuhetaret do te 
diskutojne per problemet e 
drejtshkrimit dhe te pasur- 
imit te standardit. 

Disa nga kumtesat 
qe do te mbahen dhe qe 
i meshojne rishikimit te 
gjuhes standarde, jane ato 
te Mehmet Elezit (Berne, 
Zvicer): "Standardi i ngrire perballe 
gjuhes se lire", "Per nje permiresim te 
metejshem te shqipes standarde: mbi 
ndryshimin e disa rregullave te drejtsh- 
krimit te gjuhes shqipe", nga Mehmet 
Qeliku (UT), "Rregullat e drejtshkrimit 
te shqipes standarde dhe disa trajta te 
diskutueshme", nga Aljula Jubani, shefe e 
Departamentit te Gjuhesise ne Fakultetin 
e Histori- Filologjise ne Tirane, "Pa- 
O surimi dhe permiresimi i standardit 
veshtruar nga pikepamja e perpun- 
imit teknologjik te gjuheve natyrore 
sot", nga Besim Kabashi (Nurenberg, 
Gjermani). Seanca e dyte e kesaj dite do 
te merret me marredheniet e standar- 
dit me dialektet dhe normen leksikore. 
Ardian Vebiu (SHBA), Ardian Klosi e 
Ledi Shamku-Shkreli do te referojne per 
dinamikat e pasurimit te shqipes letrare 
dhe normat leksikore. Te tjere studiues 
do te kumtojne mbi marredheniet e sot- 
me te dialekteve me gjuhen letrare dhe 
mundesine e hapjes se kesaj te fundit per 
dialektet, problemet qe has standardi ne 
terminologji, fjale dhe ndertime te huaja 
te panevojshme ne shqipen e sotme, etj. 
Ne diten e trete te konferences do te 
diskutohet per standardin dhe normat 
letrare, ku do te diskutohet per perdori- 
min e gjuhes ne letersine artistike, ne 
librat shkollore, ne shtypin e shkruar, etj. 
Duke iu kthyer funksionimit te Keshil- 
lit Nderakademik per Gjuhen, Muzafer 
Korkuti theksoi se jane duke pergatitur 
nje kalendar te detajuar mbi veprimtarite 
qe do te organizohen gjate vitit qe vjen, 
me 201 1, duke garantuar keshru nje funk- 
sionim ne vazhdimesi te ketij Keshilli. ■ 

Identiteti njerezor 



Muhamed J. KAJOLLI 

Pervec identitetit gjeografik te 
individit, vend te rendesishem, 
bile kryesor, mund te themi se 
ze edhe identiteti religjioz ose ai ide- 
ologjik. Ne te gjitha analizat rezulton se 
idete religjioze ose ideologjike domino- 
jne cdo identitet tjeter. Prej ketu themi 
se nese nje person eshte nga Prishtina, 
identiteti tij fillon 
me emerimin e 
tij prishtinas, 
pastaj shq- 
iptar, pastaj 
ballkanas, 
pastaj ev- 
r o p i a n . 
Pasi te jete 
identifikuar 
gjeografikisht, 
i njejti in- 
divid, ^fl 




nese ky shqiptar 
eshte musliman, themi se eshte me iden- 
titet musliman, e nese eshte i krishtere 



themi se eshte i krishtere, ose komunist 
etj. Keshtu do te duhej te identifikohej 
nje individ ose popull. 

Per ta kuptuar esencen e fjales iden- 
titet, shembulli qe do te na e shpjegonte 
me se miri kete eshte ish-'bashkejetesa 
e popujve te ish-Jugosllavise. Ky shtet 
kishte bashkuar popujt qe i perkisnin 
dy religjioneve te medha: Krishterizmit 
(katolik-ortodoks) dhe Islamit. Perpjekja 
prej disa decenieve per t'i shnderruar te 
gjithe popujt ne nje ideologji komuniste 
deshtoi, prandaj erdhi deri te shkater- 
rimi. Bile, ngjarjet qe u zhvilluan ne 
kohen e shkaterrimit te kesaj federate, 
jane treguesi me* i mire i ndjenjes se 
vertete te identitetit religjioz te njeriut. 
Nga viti 1991 e deri ne vitin 1999 ne 
kete hapesire u zhvilluan luftime midis 
popujve qe 'bashkejetonin per mrekul- 
li'. Por, kush ishin palet nderluftuese? 
Pergjigja e kesaj pyetje tregon edhe me 
qarte ndjenjen e identitetit te nje indi- 
vidi ose populli. 

Luftimet u zhvilluan midis: 
a. Slloveneve dhe kroateve, iden- 
titeti fetar i te cileve ishte i 
^ krishtere, por i sektit kato- 
lik tie njeren arie, kunder 
serbeve identiteti i te 
cileve ishte po ashtu 
i krishtere por, 
me perkatesi 
sektare ort- 
odokse 
b. Bosh- 
njakeve 
dhe shq- 
iptareve, 
identiteti i 
te cileve ishte 
musliman ne 
njeren arie, kunder serbeve ortodokse si 
dhe, 

c. Shqiptareve (muslimane) kunder 
maqedonasve te krishtere ortodokse. 

Ky konflikt na ben te konkludojme 
se identiteti religjioz ekziston dhe eshte 
me i fuqishem se te gjithe te tjeret se 
bashku. Sipas kesaj del se te krishteret 
ortodokse brenda kesaj federate nuk 
luftuan vetem ndermjet vete sepse ata 
kishin lidhur aleanca. Si p.sh. serbet, 
maqedonasit dhe malaziasit (si orto- 
dokse) u ndane si nje grupim ne vete, 



ndoqen nje politike dhe koha tregoi se 
keta nuk luftuan ndermjet vete. Keshtu 
luftime nuk pati as midis kroateve kato- 
like dhe slloveneve katolike. Gjithashtu 
nuk pati luftime as midis muslimaneve 
boshnjake dhe atyre shqiptare. 

Nese keto aleanca i studiojme me 
ne hollesi, atehere do te verejme edhe 
me qarte se identiteti fetar luan rol ven- 
dimtar, sepse eshte gjeneratori kryesor 
i cili i ve ne levizje popujt. Kete me se 
miri na e ilustron pergjigja e pyetjes: 
nga kush u ndihmuan popujt jugosllave? 
Perendimoret, shumica dermuese e te 
cileve jane katolike, ndihmuan katoliket 
brenda Jugosllavise. Keta u qendruan 
besnike deri ne fund dhe i ndihmuan 
me te gjitha mundesite qe kishin ne 
dispozicion. 

Ne anen tjeter, ruset ndihmuan orto- 
dokset, ndersa muslimanet e Jugosllav- 
ise u ndihmuan nga disa shtete musli- 
mane. Bosnja u ndihmua ushtarakisht 
nga Irani dhe nga disa grupe te tjera me 
te vogla, te cilet shkuan vullnetarisht 
vetem pse i perkisnin te njejtit besim. 

Shembulli tjeter qe tregon identitetin 
religjioz te njeriut eshte edhe qendrimi 
stoik i budisteve te japonezet dhe kine- 
zet. Pas Luftes se Dyte Boterore, keta 
u ballafaquan me valen permbysese 
te shkolles perendimore, si ne lemin 
politik ashtu edhe ate ekonomik. "Jam 
munduar te tregoj se budistet japoneze 
kane shprehur reagim ndaj ndryshi- 
meve intelektuale te periudhes Meiji 
dhe ndryshimet e filluara nga ta kane 
mbetur te kufizuara me shtypin fetar, 
politiken sektariane dhe boten aka- 
demike". "Autoret perendimore, per ta 
kuptuar realitetin e Kines, kane filluar 
gradualisht qe t'i kushtojne me teper ku- 
jdes tradites konfuciane dhe elementeve 
budiste sesa vijes moderniste radikale 
te Maos; ky eshte refleksion i nje ndry- 
shimi metodologjik. Perpjekja per studi- 
min e rrezikut strategjik te Kines sociali- 
ste te Maos ia leshoi vendin studimit te 
komponenteve te qyteterimit kinez dhe 
ndikimit te tyre mbi socializmin kinez. 
Kesisoj, Kina filloi qe te fokusohet me 
teper si qender e nje pellgu te vecante 
te qyteterimit, sesa si anetar natyror i 
polit socialist te botes dypaleshe" (Da- 
vutogllu). ■ 

John L. ESPOSITO & Sheila B. LALWANI 

Pervjetori i nente i 11 shtatorit 2001 kaloi me 
ceremoni, komemoracione dhe refleksione se 
ku kemi arritur ne si shoqeri qe nga ajo dite 
e tmerrshme. Perfundimi eshte i qarte: Puna rinder- 
tuese eshte jo komplete. 

Ekzistojne biseda qe ende kemi nevoje fi bejme 

Muajt e fundit kane qene deshmitare te debateve 
shqetesuese per marredheniet mes muslimaneve dhe 
jo muslimaneve, kryesisht si rezultat i propozimit 
per ndertimin e nje qendre islame afer Ground 
Zero. Nikoqiret e radiove dhe ekspertet e mediave 
e kane bere kete ceshtje nje histori kombetare, dhe 
ata vleresojne se muslimanet ndiejne keqardhje ne 
menyre te pamjaftueshme dhe jo bindese per aktet 
e 19 rrembyesve dhe se ata jane te pandjeshem ndaj 
familjeve te viktimave. Muslimanet ishin te dyshuar 
per 1 1 shtatorin, por debatet e fundit qe kane filluar ne 
qytetin e Nju Jorkut kane nxjerre ne pah boshllekun 
e mirekuptimit mes muslimaneve dhe jo muslima- 
neve. Situata ka arritur deri ne ate pike ku Presidentit 
Obama i eshte dashur te thote se SHBA-ja nuk eshte 
ne lufte me Islamin. Ai u perkujtoi njerezve se musli- 
manet jane bashkepunetoret, fqinjet dhe shoket tane. 

Keto marredhenie pothuajse jane harruar. Studi- 
met tregojne se amerikanet i shohin muslimanet nen 
nje prizem negativ. Nje sondazh i ri i Universitetit 
Quinnipiac ka nxjerre se 38% e votuesve kane nje 
opinion te favorshem per Islamin, ndersa 40% kane 
opinion te pafavorshem. Ne te njejtin studim, 50% e 
votuesve thone se Islami eshte fe e paqes, kurse 27% 
e tyre thone se Islami e inkurajon dhunen kundrejt 
jo muslimaneve. Numrat jane te qendrueshem edhe 
ne studimet e tjera. Nje sondazh i Gallup-it ka zbu- 
luar se 57% e amerikaneve, kur jane pyetur se cfare 
admirojne tek Islami, kane thene "asgje" ose "nuk e 
di". Nje sondazh i fundit i Washington Post ka nxjerre 
nje opinion trondites: 49% e amerikaneve e shohin 
Islamin si te pafavorshem. 

Deshira e forte per te pare Islamin permes prizmit 
te ekstremizmit mbetet e fuqishme dhe duhet te lufto- 
het, meqenese eshte e rrezikshme te ngaterrohet dhe 
te perzihet shumica muslimane me ekstremistet, te 
cilet perbejne nje pjesez te 1.5 miliard muslimaneve 



te botes. Nuk ka nevoje fi detyrojme muslimanet ne 
pergjithesi dhe muslimanet amerikane ne vecanti qe te 
ndiejne ose te marrin fajin kolektiv ose pergjegjesine. 
Ministra te ndryshem e kane denoncuar Islamin dhe 
kane terhequr verejtjen se ata jane drejtuar per mar- 
rjen e pushtetit ne Amerike nga muslimanet. 

Historia tregon se kohet e veshtira ekonomike 
i tendosin marredheniet dhe keto kohe nuk duket 
se jane nje perjashtim, pasi ne jemi deshmitare te 
nje vale ksenofobie, duke pasur parasysh imigrantet 
meksikane dhe muslimanet, dhe ne i perkrahim lig- 
jet anti-imigracion, edhe pse sondazhet e medha te 
Gallup-it dhe Pew- it tregojne se shumica e muslima- 
neve amerikane jane te integruar ne ekonomi, arsim, 
shoqeri dhe politike. Ata jane ne mes te minoriteteve 
me te suksesshme dhe me te edukuara ne SHBA. Eshte 
koha qe boshlleqet e mirekuptimit te muslimaneve 
dhe Islamit te adresohen ne vendin e duhur dhe eshte 
koha qe fi leme pas mitet dhe stereotipet qe kornizo- 
jne pikepamjen qe shume amerikane kane per Islamin 
dhe muslimanet. 

Ashtu sic kemi bere ne te kaluaren dhe ashtu sic; 
vazhdojme ende qe ta luftojme racizmin dhe anti- 
semitizmin, po ashtu eshte e rendesishme qe t'i ad- 
resojme sistematikisht rreziqet e islamofobise. Kjo 
nenkupton se duhet te behet nje perpjekje e koordinu- 
ar nga drejtuesit politike, fetare, edukative dhe mediale 
qe ta adresojne kete ceshtje nga te dy anet e debatit per 
Parkun 51 (vendi ku supozohet te ndertohet Qendra 
Islame) ne menyre qe te behen te gjithe se bashku. 
Nevoja per ta bere kete eshte urgjente, nese ne duam 
ta mbrojme pluralizmin ne Amerike. 

Keto jane pikat e mira fillestare per nje bash- 
kebisedim te argumentuar me mendje te fresket. Ne 
mund te kemi dallime, por ne ndaj me nje njerezi te 
perbashket - pa marre parasysh se nga cfare mund 
te frikesohemi. 

John L. Esposito, autor i librit "EArdhmja e Islamit, " 
eshte profesor universitar i Religjionit dhe Marr'ed- 
henieve Nderkombetare ne Universitetin Georgetown 
dhe drejtor themelues i Qendres per Mirekuptim Islamo- 
Krishter. Sheila B. Lalwani eshte hulumtuese ne Qender. 
Revista c Paqja ka lejeper fi botuar shkrimet e 
prof. Espositos, pasi ka arritur marreveshje personate 

me profesorin. 

Perktheu: Osman P. GASHI 

Nobelisti i letersise per vitin 2010 



KULTURA E LIRISE 



Mario Vargas LLOSA 

Sulmet me efektive kunder global- 
izimit, zakonisht, nuk jane te lid- 
hura me ekonomine. Ne te vertete, 
keto jane shoqerore, etike dhe mbi te 
gjitha, kulturore. Keto argumente dolen 
ne Seatlle me 1999 dhe me* tej ne Davos, 
Bangkok dhe Prage. Thuhet se: zhdukja e 
kufijve kombetare dhe krijimi i nje bote te 
nderlidhur prej tregtise, do te shoqerohet 
me nje goditje vdekjeprurese per kulturat 
kombetare dhe rajonale, per traditat, za- 
konet, mitet, qe percaktojne identitetin 
kulturor te cdo vendi. Duke qene se nje 
pjese e madhe e botes nuk eshte e afte t'i 
rezistoje produkteve kulturore nga ven- 
det e zhvilluara - ose nga superfuqia, 
Shtetet e Bashkuara te Amerikes - qe 
ne menyre te paevitueshme terhiqen pas 
bashkepunimeve te medha nderkom- 
betare, kultura e Amerikes Veriore do 
t'ia imponoje vetes, duke standardizuar 
boten dhe duke asgjesuar floren e vet te 
pasur te kulturave te ndryshme. 
Ne kete menyre, te gjithe njerezit e 
tjere dhe jo vetem te dobetit, kane 
per ta humbur identitetin e vet, 
shpirtin e vet dhe do te behen jo 
me shume se kolonite e shekullit 
te 21-te - mumiet ose karikaturat 
e modeluara sipas normave kul- 
turale te nje imperializmi, qe vec 
sundimit mbi planet me kapitalin 
e tyre, forcen ushtarake dhe dijen 
shkencore, do te imponojne tek 
te tjeret gjuhen e tyre, menyren e 
te menduarit, besimin, kenaqesi- 
ne dhe endrrat. Kjo utopi gjithe 
ankth ose negative, e nje bote 
qe fale globalizimit po humbet 
larmine gjuhesore dhe kulturore, 
eshte pervetesuar kulturalisht nga 
Shtetet e Bashkuara te Amerikes. 
Nuk eshte fusha ekskluzive e poli- 
tikaneve te majte nostalgjike, si 
Marksi, Mao apo Che Guevara. Ky 
delir i persekutimit - i mbushur 
me urrejtje dhe ligesi kundrejt gji- 
gantit: Amerika e Veriut - eshte 
gjithashtu e dukshme ne vendet e 
zhvilluara dhe kombet me kulture 
te larte. Rasti me famekeq eshte 

ai i Frances, ku kemi pare fushatat e 
shpeshta qeveritare ne mbrojtje te "iden- 
titetit kulturor" francez, qe mendohet se 
kercenohet nga globalizimi. 

Nje grup i madh intelektualesh dhe 
politikanesh eshte alarmuar nga munde- 
sia e prodhuar prej Montaigne, Des- 
cartes, Racine, dhe Baudelaire, qe vendi 
- qe per nje kohe te gjate ka qene arbiter 
i modes ne veshje, mendim, art dhe ne 
te gjitha fushat shpirterore - mund te 
pushtohet nga McDonald s, Pizza, Ken- 
tucky Pula te pjekura, rok, rap, filma 
hollivudiane, atlete dhe bluza. Kjo frike 
ka rezultuar, p.sh. ne largimin masiv te 
Frances nga industria lokale e filmit dhe 
tashme kerkon qe teatri te shfaqe nje 
numer te caktuar filmash kombetare 
dhe kufizimin e shfaqjes se filmave nga 
Shtetet e Bashkuara te Amerikes. (Edhe 
pse shikuar nga kendveshtrimi i nje 
kalimtari ne rruget e Parisit, direktivat 
nuk u respektuan). Kjo eshte arsyeja pse 
Jose Bove, fermeri i kryqezates kunder 




ushqimit te krimbur, eshte shnderruar 
ne nje hero per Francen. Me denimin e 
tij prej 3 muajsh ne burg, popullariteti 
i tij u persos. Une besoj se argumenti i 
tij kulturor kunder globalizimit eshte i 
papranueshem dhe ne duhet ta prano- 
jme qe thelle brenda tij shtrihet nje e 
vertete e padiskutueshme. Ne kete shek- 
ull, bota ku jetojme, do te jete me pak 
piktoreske dhe e mbushur me me pak 
ngjyra, sesa kjo bote qe po leme pas. 
Festivalet, veshjet, zakonet, ceremonite, 
ritet dhe besimet qe ne te kaluaren i 
dhane humanizem varieteteve folklor- 
ike dhe etnologjike, po zhduken gjithnje 
e me shume ose po e kufizojne veten 
kundrejt sektoreve te pakices, nderkohe 
qe shoqeria i ka braktisur ato dhe ka 
pershtatur te tjera qe shkojne me shume 
me realitetin e kohes. Te gjitha vendet 
e botes po e perjetojne kete proces, 
disa me shpejt se te tjeret, por kjo nuk 
ndodh per shkak te globalizimit, por per 
shkak te modernizimit. Ka mundesi qe 
te kete keqardhje per kete proces 
qe po ndodh dhe te ndihet nos- 
talgji per eklipsin e jetes se dikur- 
shme, vecanerisht nga pika jone 
ne avantazh, kur dukemi me te 
kenaqur, me origjinale, me me 
ngjyra. Por, ky proces eshte i pa- 
shmangshem. Regjimet totalitare 
ne vende, si: Kuba apo Koreja e 
Veriut, me friken se ndonje hapje 
e tyre mund t'i coje ne shkaterrim, 
krijojne nje lloj hermetizmi dhe 
nxjerrin te gjitha llojet e frenimit 
kunder modernizmit. 

Madje, keto vende nuk arri- 
jne as te pervetesojne infiltrimin 
modern te ngadalte dhe minimin 
gradual te ashtuquajturit identitet 
kulturor. Teorikisht, mbase, nje 
vend mund ta ruaje identitetin, 
por vetem nese vendos te jetoje ne 
izolim total, duke prere te gjitha 
shkembimet me kombet e tjera 
dhe duke praktikuar vetemjaf- 
tueshmerine. Nje identitet kul- 
turor i ruajtur ne kete forme ka 
per t'i kthyer mbrapsht standardet 
prehistorike te te jetuarit. Eshte 
plotesisht e vertete qe modern- 

izmi krijon shume forma te zhdukjes 
se jetes tradicionale. Por, ne te njejten 
kohe, ai hap edhe mundesi te reja dhe 
strukturon nje hap te rendesishem per 
nje shoqeri si nje teresi. Ja pse, kur je- 
pet mundesia e zgjedhjes krejt lirshem, 
njerezit nganjehere jane kunder dre- 
jtuesve te tyre ose asaj qe pelqehet nga 
intelektualet tradicionaliste, qe zgjedhin 
modernen. Deklaratat kunder global- 
izimit dhe ne favor te identitetit kulturor 
zbulojne nje konceptim te pandry- 
shueshem kulturor, qe nuk ka baze his- 
torike. Cila kulture ka mbetur identike 
dhe e pandryshuar me kalimin e kohes? 
Per t'i gjetur ato, ne duhet te kerkojme 
midis shoqerive fetare primitive qe je- 
tonin neper shpella, adhuronin bubul- 
limat dhe kafshet e egra, per shkak te 
primitivizmit te tyre. Te gjitha kulturat 
e tjera, ne vecanti ato qe kane te drejte te 
quhen moderne dhe te gjalla, jane zhvil- 
luar deri ne piken ku ndodhen, por nje 
reflektim i larget te con tek 2 ose 3 breza 
me perpara. Ky zhvillim eshte lehtesisht 
i dukshem ne vende, si: Franca, Spanja 
dhe Anglia, ku ndryshimet gjate gjysmes 
se dyte te shekullit te kaluar kane qene 
te vecanta dhe te thella, saqe Marcel 
Prusti, Federico Garcia Lorca apo Virx- 
hinia Woolf, zor se mund ta pranonin 
shoqerine ku jetonin. Nocioni i "iden- 
titetit kulturor" eshte i rrezikshem. Nga 
nje pikeveshtrimi, ai paraqet nje koncept 
te dyshimte, artificial, por nga nje per- 
spektive politike kercenon arritjet me 
te vlefshme te njerezimit: lirine. Nuk 
e mohoj qe njerezit qe flasin te njejten 
gjuhe, kane lindur dhe kane jetuar ne te 
njejtin territor, kane perballur te njejtat 
probleme dhe kane praktikuar te njejten 
fe, zakone, kane karakter te njejte. Por, 
emeruesi i perbashket nuk mund qe ta 
percaktoje kurre secilin prej tyre dhe kjo 
vetem shfuqizon ose shkarkon nje plan 
sekondar perbuzes, si shuma e atributeve 
unike qe trajton ndryshimet e grupit nga 
te tjeret. Koncepti i identitetit, kur nuk 
perdoret si nje shkalle individuale, eshte 
zvogelues dhe cnjerezor, nje abstraksion 
ideologjik i te gjithe asaj qe quhet origji- 
nale dhe krijuese te qeniet njerezore, i 
asaj qe eshte imponuar nga trashegimia, 
gjeografia ose tensioni shoqeror. Iden- 
titeti i vertete del nga kapaciteti i qe- 
nieve njerezore per t'i rezistuar ketyre 
ndikimeve dhe per f kundershtuar ato 
me veprime krejt te lira, qe i vijne prej 
sajesave te veta. Nocioni i "identitetit 
kolektiv" eshte nje trillim ideologjik 




dhe themeli i nacionalizmit. Per shume 
etnologjiste dhe antropologe, identiteti 
kolektiv nuk paraqet te verteten as midis 
komuniteteve me arkaike. 

Praktikat e thjeshta dhe zakonet 
mund te jene themelore per te mbro- 
jtur nje grup, por caku i iniciatives dhe 
kreativitetit midis anetareve per eman- 
cipimin e vetvetes nga grupi ku bejne 
pjese, eshte shume i madh dhe i pan- 
dryshueshem; ndryshimet individuale 
triumfojne mbi tiparet kolektive kur 
individet ekzaminohen sipas qellimeve 
te tyre dhe jo si elemente te thjeshte per- 
iferik te kolektivitetit. Globalizimi shtrin 
ne menyre radikale mbi te gjithe njerezit 
e ketij planeti mundesine e strukturimit 
te identiteteve individuale kulturore 
permes veprimit te vullnetshem, sipas 
preferencave te tyre dhe motivimeve te 
brendshme. Tashme, qytetaret nuk jane 
gjithnje te detyruar, ashtu si ne te kalu- 
aren dhe ne shume vende tashme, per te 
respektuar nje identitet qe i ngre kurthe 
atyre ne nje kamp perqendrimi, nga ku 
nuk ka shpetim - identiteti qe i eshte 
imponuar atyre permes gjuhes, kombit 
dhe zakoneve te vendit ku kane lindur. 
Ne kete kuptim, globalizimi duhet te 
mirepritet, sepse zgjeron sidomos hori- 
zontet e lirise individuale. 

Historite e nje kontinenti 

Mbase Amerika Latine eshte sh- 
embulli me i mire i mjeshterise dhe 
absurditetit te perpjekjes per te krijuar 
identitete kolektive. Si mund te jete iden- 
titeti kulturor i Amerikes Latine? Qfare 
mund te perfshihen ne kete grumbull 



besimesh, zakonesh, traditash, prakti- 
kash dhe mitologjish qe e pajisin kete 
rajon me nje personalitet te pazakonte, 
unik dhe te patransformueshem? His- 
toria jone ka qene e farketuar prej po- 
lemikave intelektuale - disa edhe mizore 

- qe kerkonin t'i pergjigjeshin kesaj py- 
etjeje. Me e njohura ishte ajo qe fillonte 
ne fillim te shekullit 20, qe vuri perballe 
hispanistet kunder te varferve dhe pati 
jehone anembane kontinentit. Nje histo- 
rian i njohur, peruani Luis Varcarcel, ka 
pohuar se kishat, manastiret dhe monu- 
mentet e tjera te arkitektures koloniale 
duhet te digjen, meqe paraqesin "Anti 

- Perune". Ata ishin ne vetvete nje shfuq- 
izim i identitetit amerikan te pacenuar 
me rrenje vendase. Nje nga shkrimtaret 
me origjinale te Amerikes Latine, Jose 
Maria Arguedas, ka rrefyer neper his- 
tori epizmin e mbijeteses se kultures ne 
boten andeane, pavaresisht nga prania 
shtremberuese e Perendimit. Hispani- 
cizmi dhe indigjenizmi prodhuan ese 
historike te shkelqyera dhe vepra kri- 
juese te arrira, por, gjykuar nga perspe- 
ktiva jone, te dyja doktrinat duken njesoj 
fanatike, degraduese dhe false. Asnjera 
nuk eshte e afte ta pershtate ndryshimin 
e shtrire te Amerikes Latine ne kemishen 
e forces ideologjike dhe te dyja kane 
shijen e racizmit. Sidoqofte, perpjekjet 
per te farketuar dhe izoluar "identitetin 
kulturor" vazhdojne edhe sot me nje zell 
politik dhe intelektual, qe meriton gjera 
me me vlere. Te kerkuarit e imponimit 
te identitetit kulturor te njerezit, eshte 
njesoj si t'i mbyllesh ata ne burg, duke i 
mohuar lirine, gjene me te cmuar - ate te 

te zgjedhurit se cfare, si dhe kush deshi- 
rojne te jene. Amerika Latine nuk ka 
vetem nje, por disa identitete kulturore; 
asnje prej tyre nuk mund te pretendoje 
me shume legjitimitet ose deliresi sesa 
te tjeret. Sigurisht, qe Amerika Latine 
personifikon boten pre-hispanike dhe 
kulturen e saj, e cila ne Meksike, Gua- 
temala dhe vendet andeane ende edhe 
sot shfaq me shume force sociale. Por 
Amerika Latine eshte gjithashtu edhe 
nje mizeri e pafund e oratoreve spanjo- 
lle dhe portugeze me nje tradite prej 5 
shekujsh, prania dhe veprimet e te cileve 
kane qene vendimtare ne dhenien e ke- 
tyre tipareve ketij kontinenti. Perberesit 
kulturore, etnike dhe sociale qe zoteron 
Amerika Latine na lidhin me pothuaj te 
gjitha rajonet dhe kulturat e botes. Kemi 
kaq shume identitete kulturore, a thua se 
nuk kemi vetem nje. Ky realitet eshte 
thesari yne me* i madh, qe eshte ne 
kundershtim me nacionalistet. 

Besimi na ben te afte te ndi 
hemi si te gjithe qytetaret ne 
boten e globalizuar. Zerat 
lokale, frika e amerikan- 
izimit te planetit eshte nje 
paranoje me ideologjike 
sesa realiteti. Nuk ka dys- 
him qe me globalizimin, 
anglishtja eshte bere gjuha 
e kohes, ashtu si gjuha 
latine ne mesjete. Ndersa 
eshte gjithnje ne shtim e 
siper, kjo shnderrohet ne nje 
instrument te nevojshem per 
operacione nderkombetare dhe 
komunikim. A do te thote kjo se 
anglishtja domosdoshmerisht zhvil 
lohet me cmimin e gjuheve te tjera te 
medha? Absolutisht jo. Ne fakt, e verteta 
eshte e kunderta. Zhdukja e kufijve dhe 
nje bote e ndervarur ka krijuar stimuj 
per te mesuar dhe perveteson kulturat e 
tjera, jo thjesht si nje hobi, por edhe si nje 
nevoje, duke qene se aftesia per te komu- 
nikuar me gjuhe te ndryshme ne kultura 
te ndryshme eshte bere themelore per 
suksesin profesional. Merrni parasysh 
rastin e spanjishtes. Gjysmeshekulli me 
pare, folesit e spanjishtes jetonin ne nje 
komunitet ne dukje shpirteror; e leshuan 
veten ne rruget e kufizuara pertej kufijve 
tradicionale e gjuhesore. 

Sot, spanjishtja eshte dinamike dhe 
e lulezuar dhe flitet pothuaj ne te 5 kon- 
tinentet. Fakti qe ne Amerike ka 25-30 
milione foles te spanjishtes shpjegon perse 
2 kandidatet e fundit per presidents ne 



Shtetet e Bashkuara te Amerikes, guver- 
natori i Teksasit George W. Bush dhe zv/ 
presidenti Al Gore, bene fushate jo vetem 
ne gjuhen angleze, por edhe ne spanjisht. 
Sa miliona te rinj, burra dhe gra rreth 
botes i jane pergjigjur sfidave te global- 
izimit duke mesuar japonisht, gjerman- 
isht, mandarine, rusisht, frengjisht? Per fat 
te mire, kjo tendence ka per t'u rritur edhe 
ne vitet ne vijim. Ja pse mbrojtja me e mire 
e kulturave tona dhe gjuheve eshte t'i 
reklamoje ato furishem ne mbare boten e 
re dhe jo te kembengulim ne pretendimet 
naive duke vepruar kunder kercenimit qe 
vjen nga anglishtja. Ata qe propozojne 
mjete te tilla flasin shume per kulturen, 
por tentojne te jene njerez injorante qe 
e maskojne profesionin e 

tyre 




t e ^* ' ' ver- 

teternacio- nalizmin. 

Mesimi me i admirueshem qe na meso- 
jne kulturat eshte se ne kemi nevoje te 
mos mbrohemi nga burokratet, ose te 
izolohemi me qellim qe te mbijetojme; 
e kunderta, perpjekje te tilla kane per ta 
fishkur kulturen. Kulturat duhet te jetojne 
te lira. Liria i rinovon dhe i ringjall ato, 
duke lejuar te zhvillohen edhe me tej dhe 
te pershtaten me jeten e perditshme. Ne 
antikitet, latinet nuk i kane vrare greket; e 
kunderta, origjinaliteti artistik dhe thelle- 
sia intelektuale e kultures greke depertoi 
ne civilizimin romak dhe permes tij, po- 
emat e Homerit dhe filozofirat e Platonit 
dhe Aristotelit mberriten ne gjithe boten. 
Globalizimi nuk i shfaros kulturat lokale; 
gjithcka qe eshte e virtytshme ne kulturat 



lokale gjen truall lulezimi ne te. Kjo gje po 
ndodh edhe ne Evrope, kudo. Vecanerisht 
e rendesishme eshte ne Spanje, kur kultur- 
at rajonale rishfaqen me vrull te vecante. 
Gjate diktatures se gjeneralit Francisco 
Franco, kulturat rajonale ishin te shtypura 
dhe denoheshin me nje ekzistence klan- 
destine. Por, me kthimin e demokracise, 
larmia e pasur kulturore lejoi zhvillimin 
ne menyre krejt te lire. Kulturat lokale 
kane pasur nje lulezim te jashtezakon- 
shem, vecanerisht ne Katalonia, Galicia 
dhe vendin Baske, por edhe ne pjesen e 
mbetur te Spanjes. Padyshim qe duhet te 
mos ngaterrojme kulturen rajonale, ril- 
indjen e saj, qe eshte pozitive dhe e pasur, 
me fenomenin e nacionalizmit, qe para- 
shtron kercenime serioze per kulturen 
e lirise. Ne esene e vitit 1948 "Shenime 
per percaktimin e kultures", T.S. Eliot ka 
parashikuar se ne te ardhmen njerezimi 
do te perjetoje nje rilindje te kultur- 
ave lokale dhe rajonale. Ne kete 
kohe, profecia e tij dukej shume 
guximshme. Sidoqofte, glo- 
balizimi ka te ngjare ta beje 
realitet ne shekullin e 21-te 
dhe ne duhet te lumturo- 
hemi per kete. Nje rilindje 
e kulturave te vogla lokale 
do t'i risjelle njerezimit ate 
shumellojshmeri te pasur te 
sjelljes dhe pasqyrimeve qe 
shteti-komb asgjeson me qel- 
lim qe te krijoje identitetet e 
ashtuquajtura kombetare drejt 
fundit te shekullit te 18-te dhe 
vecanerisht ne shekullin e 19-te. 
(Ky fakt eshte harruar lehtesisht dhe 
ne perpiqemi ta harrojme ate, per shkak 
te ngjyrimeve morale te renda). Kulturat 
kombetare shpesh jane ndeshur me gjak 
dhe zjarr, duke penguar mesimin ose pub- 
likimin e gjuheve amtare ose praktikimin 
e besimeve fetare dhe zakoneve qe nuk 
pajtohen me idealet. Ne kete menyre, ne 
shume vende te botes, shteti-komb ndikoi 
te kultura dominuese. 

Ne kundershtim me paralajmerimet 
e atyre qe i frikesohen globalizmit, nuk 
eshte e lehte qe kulturat te zhduken tere- 
sisht - edhe ne qofshin te vogla - nese 
prapa tyre eshte nje tradite e pasur dhe 
njerezit i praktikojne ato, madje edhe 
ne fshehtesi. Edhe sot, fale dobesimit 
te kombit-shtet, ne po kerkojme har- 
rimin, pakesimin dhe kulturat lokale te 
heshtura ringj alien dhe shfaqin shenja 
dinamike jete ne kete koncert te madh 
te ketij planeti te globalizuar. ■ 



30 DHJETOR'IO/JANAR'II Nr.49 



Paqja 



Poezi qe pasqyrojne realitetin kohor 

(Sevdail Demiri "Duke pritur mengjesin", "Jehona e Karadakut", 2002 Kumanove, faqe 90) 
Bilall MALIQI 



Kryq e terthor i rashe atdheut, kufin- 
jte e cunguar migjakosen krahet, 
iporfluturimin nuk ma ndalen qe 
ta shoh atdheun ne te kater ariet". 

Me keto vargje prekese qe te ngjallin 
emocione, me keto vargje qe japin nje 
realitet te hidhur por objektiv, fillon libri 
poetik "Duke pritur mengjesin" i poetit 
dhe publicistit te njohur Sevdail Demiri, 
vargje mjaft domethenese te cilat na ri- 
kujtojne se me te vertete atdheu mbetet 
ende i cunguar, pavaresisht lufterave te 
zhvilluara gati ne cdo cep te shkeputur 
te shqiptareve. Por tek autori ekziston 
ende optimizmi se fluturimin per ta pare 
atdheun nga te kater anet nuk mund t'ia 
ndale askush. Pra me keto vargje kupt- 
implote fillon cikli i pare poetik 'Lirise. 
Motivi patriotik dhe ngjarjet te cilat 
jane zhvilluar neper kohe ne nenqiellin 
tone e kane motivuar ne mase te madhe 
autorin qe ta shkoqise dhe ta trajtoje 
kete motiv neper poezite e tij, te cilat per 
nga karakteri jane poezi gjysmeherme- 
tike te pajisura me tematike te zgjedhur 
dhe me figuracion te duhur poetik. 

Populli yne ka kaluar neper sfida te 
ndryshme, por qendresa dhe durimi ka 
qene i pranishem shekuj me radhe tek 
ai. Simbol qendrese kane qene kullat ne 
te cilat jane mbrojtur nga agresoret e 
shumte, por edhe nga tradhtaret e tjere. 
Ne poezine 'Qendresa, shihet qarte me- 
sazhi poetik i autorit: 
"Ruaje tymin e oxhakut 
Flake urrejtjen brenda kulle 
Atdheut dhe tradhetise jepja hakun 

Po ashtu, ciklin ne fjale e vazhdojne 
edhe me tej poezi te motivit patriotik, 
te cilat autori i ka veshur me shprehje 
dhe me figuracion te begatshem po- 
etik. Keshtu, pra, edhe me tej, autori 
prezanton para nesh poezite e tjera, te 
cilat shpalosin artin poetik te autorit, 
te derdhur gjithandej neper poezite e 
ketij libri. 

Gjurmues i kujdesshem 

Autori gjurmon vazhdimisht idete 
frymezuese te tij dhe ve ne spikame para 
lexuesve vleren e poezive ne vijen e holle 
te shtjellimit te tyre. Poezite e ketij libri 

terheqes per lexim jane te shkruara ne 
vite dhe kohe te ndryshme, varesisht 
frymezimit momental te autorit per t'i 
hedhur ne leter mendimet e tij poetike. 
Pra, tani, para lexuesve Sevdaili na del 
si nje gjurmues i kujdesshem i ideve dhe 
vleres se shkrimeve, te cilat i ka jetesuar 
me ide, mesazh te qarte dhe veshjen e 
tyre me figura letrare. 

Cikli poetik qe kemi para nesh 
shoqerohet me poezi, shumica e te cilave 
jane te karakterit patriotik si: 'Germad- 
hat e atdheut', 'Pertej lirise, 'Kthesa, 'Lir- 
ise, 'Atdhe i vrare etj., ne te cilat shprehet 
mjaft mire revolta dhe pro testa e auto- 
rit neper vargje, sepse tek poeti eshte 



krijuar koncepti i dhembjes. Kjo shihet 
qarte ne vargjet e poezise 'Klithje : 

"Bote e shurdher 

Kuje" 

Keshtu poeti i drejtohet botes, e cila 
asnjehere nuk e ka shikuar korrekt, qarte 
dhe arsyeshem ceshtjen tone kombetare: 

"A i degjon klithmat efoshnjave 

Qe digjen negjirin tend" 

Autori nuk resht se pyeturi Evropen 
se: 'A i ndjen renkimet e atdheut tim, per 
lulet e dhunuara para syve te botes tende' 

Pra, kete fat tragjik e kishim ne 
shqiptaret: gjemimet e pleqve, klithjet 

e femijeve dhe dhunimet e qindra vajzave shq- 
iptare, ne sy Evropes dhe te botes. Dhe keto 
pyetje te pareshtura te autorit jane shume te ar- 
syeshme. Keto poezi, gjithnje te motivit patrio- 
tik, te cilat autori ia ka dedikuar shpirterisht 
atdheut, do te mbesin vule e dokumentuar per 
kohen e shkuar, e cila ishte perplot padrejtesi 
per te gjithe etnikumin shqiptar. 

Autori paraqet ne vargje edhe poezi te tjera, 
te cilat japin nje pasqyre shume reale te karva- 
nit te zise, i cili na ka shoqeruar per nje kohe 
te gjate, e per fat te keq ky karvan po vazhdon 
ta vrase atdheun edhe ne tkurrjen e tokave 
tona dhe mosshtrirjes se sovranitetit te plote 
ne tokat e atdheut tone. Pjese e ciklit te pare 
jane edhe poezite: c Vallja tradhtare', c Oaza e 
trazuar', 'Vaj', 'Jeta vazhdon, 'Gjurme agimesh', 
etj., etj., te cilat mbajne vleren e qendruesh- 
merise artistike. 

Gjakim i kohes 

Ne vazhdim te shtjellimit te poezive, para 
lexuesve na paraqiten poezite e ciklit te dyte 
poetik, te cilat jane permbledhur nen titullin 
'Rrugetime', te cilave autori iu ka dhene nje 
tematike te qelluar. Brenda tyre fshihet poro- 
sia e autorit, ne menyre alegorike me vargje 
te parimuara, por me nje fuqi shprehese te 
derdhur gjithandej vargjeve te poezive te ketij 
cikli dhe me gjere. Nder poezite qe mbajne 
vleren e kenaqshme te ketij cikli jane poezia 
£ Habi', me vargjet interesante dhe te ndertuara 
me mjete poetike si: 

"Te coroditur haperojme kohen 

Me koken mbrapa 

Shikojme ardhmerine 

E bota gjithnje na ngelejashte 

Mejeten moderne" 

Edhe te poezite e tjera qe e kompletojne 
kete cikel si: c Bardh e zf, c Koha e frustruar', 
'Kujtimet boshe', 'Mozaikdhembjesh', 'Gjakim 
i kohes sime', 'Besa, 'Shprese edhe pas vdekjes' 
etj., shihet serioziteti krijues i autorit. 

Cikli i fundit i ketij libri titullohet 'Pritje, 
cikel ky qe perbehet prej nente poezive, te te cilat 
verehet motivi i dashurise i shoqeruar me vargje 
gjysmehermetike dhe diku- diku dhe hermetike, 
te pajisura edhe me figuracion te begatshem 
artistik, te shtrire neper vargjet e poezive te ketij 
cikli poetik. Poezite qe e shoqerojne kete cikel 
jane: 'Pritje', 'Deri kur keshtu, 'Shpresa, 'Akrepat 
e ores', 'Hidherimi', 'Njolleverdhe, 'Porta e mbyl- 
lur' dhe 'Ty bota ime. 

Libri poetik "Duke pritur mengjesin" i 
ploteson te gjitha kriteret e librit te botueshem 
dhe shoqerohet me vlera te arrira artistike. Shu- 
mica e poezive mbajne vijen e qendrueshmerise 
poetike, gjithnje duke gjurmuar edhe me tutje 
vlera drejt krijimit te individualitetit krijues.B 



Libri dhe kultura shqiptar e 



Rrustem R. BERISHA 

Ashtu si shumica e fushave dhe 
veprimtarive jetesore, edhe 
kultura, per zhvillimin dhe 
perparimin e saj, ka nje proces varesie 
ose reciprociteti qe e percakton kete 
zhvillim dhe perparim te saj. 

Kultura duhet kuptuar si nje 
lloj industrie qe eshte shume me 
rendesi per zhvillimin e nje shoqe- 
rie, mirepo pasi kultura pasqyron 
vlerat shpirterore dhe civilizuese 
te nje shoqerie, ajo duhet te zhvil- 
lohet dhe pasurohet ne nje vazhdi- 
mesi edhe pse mund te perballet me 
faktore qe e dekurajojne nje zhvil- 
lim te tille. Perpos reciprocitetit te 
ndervaresise dhe domosdoshmerise 
se zhvillimit te vlerave shpirterore, 
si kusht me rendesi per perparimin 
e nje shoqerie eshte edhe zhvillimi i 
kultures, qe kryesisht mbeshtetet ne 
reciprocitetin dhe ekzistimin e tregut 
ose konsumuesit e kesaj kulture. 

Per nje kulture te zhvilluar, duhet 
te kete edhe nje treg te fuqishem, pasi 
qe edhe ne kulture vlen i njejti ligj, 
ngase ^do fushe e artit dhe kultures 
mund te jete produktive dhe volu- 
minoze aq sa ka treg te konsumit te 
ketyre krijimeve dhe aq sa ka njerez 
te pergatitur te ketyre fushave te kul- 
tures qe e kane profesion te jetes dhe 
punes se perditshme te tyre. 

Ne kushtet e ekonomise se tregut, 
fushat qe kane nje kerkese te madhe 
per treg dhe konsum, ndikojne ne 
menyre te drejtperdrejte edhe ne 
rritjen e prodhimit, pra, kerkesa 
paraqet edhe mundesite e rritjes se 
prodhimtarise, ashtu si ne shume 
fusha te tjera te jetes. 

Ndersa kultura, edhe pse eshte nje 
veprimtari qe mund te zhvillohet dhe 
krijohet nga nje shtrese e vecante e 
shoqerise, s'mund te kete nje zhvil- 
lim te hovshem dhe te qendrueshem 
pa nje shoqeri qe eshte jo vetem 
dashamirese e krijimeve dhe veprave 
te kultures po edhe nje shoqeri kon- 
sumuese, me cka edhe do te reflekton- 
te per nje shkalle te larte civilizuese. 

Mirepo ne duhet te njohim 
rendesine e pazevendesueshme te 
kultures, si i vetmi ushqim shpirteror 
dhe i domosdoshem per individin e 



nje shoqerie te civilizuar dhe eman 
cipuar. Po ashtu, dihet se percaktues 
dhe faktor me rendesi per kete eshte 
baza ekonomike dhe niveli i standar 
dit jetesor te nje shoqerie. 

Me ka terhequr vemendjen nje ar 
tikull i botuar ne shtypin tone kohe 
me pare. Aty lexova se ne opinionin 
e kultures gjermane botoheshin mbi 
80.000 tituj librash brenda nje viti. 

Nga kureshtja fillova te beja nje 
ballafaqim te ketij realiteti dhe nje 
llogari te thjeshte krahasuese me 
botimet ne gjuhen shqipe. 

Opinioni kulturor gjerman perf- 
shin edhe nje pjese te Zvicres (gjer- 
manofolese), po ashtu perfshin edhe 
Austrine. Mirepo edhe perkunder asaj 
se gjermanet jane njeri nder popujt 
me te medhenj te Evropes, krahasimi 
eshte nje tregues jo i lakmueshem. 

Pasi qe ne, si teresi, perbejme 
rreth 10% te popullsise gjermano 
fone, duke mos llogaritur edhe dia 
sporen shqiptare, qe per nga numri 
mund te arrije ne se paku dyfishin e 
kesaj perqindje, ne baze te kesaj ne 
shohim edhe diferencat tona te opin 
ionit kulturor. 

Mund te thuhet se ne opinionin 
tone, qe perfshin botimet ne gjuhen 
shqipe, botohen rreth 1000 deri ne 
1500 tituj ne vit, dhe ne vendet e tjera 
fqinje, qe jane popuj te barabarte per 
nga numri me ne, botohen se paku 
5000 tituj librash ne vit, ose mbi 15 
tituj ne dite. Keta jane treguesit mini- 
male te editimeve te popujt fqinj. 

Andaj keta jane tregues qe duhet 
te ndikojne ne vleresimin real te 
opinionit tone kulturor dhe nivelit 
te kultures ne shoqerine tone. 

Pasi qe faktor shume me rendes 
qe ndikon ne ngritjen dhe zhvillimin 
e kultures mbetet tregu i kesaj kul 
ture, do te thote konsumi yne i vler 
ave te artit dhe vlerave shpirterore : 
qe ne te shumten e rasteve jane je 
tike per formimin e nje personal 
iteti, po edhe te nje shoqerie, duke 
tejkaluar shume here ato materiale : 
para nesh mbetet obligimi yne pare 
sor per te aspiruar nje ngritje dhe 
formim intelektual, po edhe pasur 
im shpirteror, shume te nevojshme 
per personalitetin e vecanerisht per 
shoqerine tone. 

Aqim AVDIU 

Koheve te fundit, Evropa eshte 
mberthyer nga nje mot me te 
reshura te medha shiu e bore 
dhe temperatura te uleta. Shkencetaret 
britanike kane verejtur renie te temper- 
aturave atmosferike qe ka "bllokuar" 
ngrohjen globale dhe kjo ka qene edhe 
si rezultat i dimrit te madh qe ndodhi 
ne Evrope. 

Ata thone se ky fenomen ka ndikuar 
vetem ne rajone te caktuara, cka do te 
thote se nukka nje trend te permiresim- 
it te ngrohjes globale ne tere boten. 

Shume shkencetare te klimes beso- 
jne se nje shkalle e caktuar e ngrohjes 
globale tashme nuk mund te largohet, 
per shkak te gazrave te liruar ne te 
kaluaren. Prandaj, per ta evituar ngro- 
hjen, lirimi i gazrave duhet te ndalet 
menjehere, si dhe duhet te largohen 
gazrat qe tanime jane liruar ne atmos- 
fere, gje qe nuk shihet ne horizont. 

Hulumtuesit kane perdorur te 
dhenat per ndryshimet klimatike ne 
351 vitet e fundit duke u kthyer te peri- 



udha Maunder Minimum, qe njihet si 
periudha kur dielli kishte pasur aktiv- 
itet te ulet solar, e qe kishte zgjatur per 
gjysme shekulli. 

Maunder Minimum kishte 
ndodhur ne gjysmen e dyte 
te shekullit te XVII-te 
- nje periudhe kjo 
kur kishte dimra 
te ashper, te cilen 
dikush e kishte 
quajtur "Etapa e 
shkurter e ak- 
ullit". Pas kesaj 
ka pasur nje 
rritje graduate 
ne aktivitetit 
diellor qe ka 
zgjatur rreth 
300 vjet. 

Mike 
Lock- 
wood, 
profe 
sor i 



hapesires se ambientit dhe fizikes ne 
Universitetin "Reading" te Britanise, 
thek- soi se studimet per 

aktivite- 
tin e 

Diellit, te cilat bazohen ne te dhenat per 
9000 vjet, tregojne se ka nje "ngritje te 
ulet te temperaturave brenda nje peri- 
udhe 300-vjecare, por nje renie dras- 
tike te temperaturave ne periudhen 
100-vjecare. 

Kjo do te ndikoje ne menyre din- 
amike ne rrymat e lumenjve, te cilet do 
te kene nje rritje te valeve te tyre prej 7 
deri ne 12 km mbi siperfaqen e Tokes 
dhe do te ndikoje shume ne ndryshi- 
met e kohes. Do te kete nje ngritje te 
rrymes se ajrit ne gjithsecilen hemisfere 
te Tokes. "Se pari, kryesisht do te preket 
Evropa, sepse shtrihet poshte hemisferes 
veriore, ku ka rrymime te ajrit" - shpje- 
gon ai. 

"Bllokimi" paraqitet kur format e 
rrymave te ajrit kane formen "s" dhe 
shihet ne verilindje te Atlantikut, ku do 
te shkaktojne perzierje te ererave. 

Por, shton ai, nese rrymat e ajrit 
"bllokohen" dhe shkojne ne drejtim te 
Veriut, vjen i ftohti me erera te thata qe 
vijne nga Lindja e Evropes, e qe rezulton 
me renie drastike te temper 
aturave. 

Zgjatja e "bllokimit" 
gjate dimrave te ko- 
heve te fundit eshte 
pergjegjes per shkak- 
timin e acareve qe 
kane pushtuar 
Evropen, sido- 
mos vitin e 
fundit. 

" A r - 
syet jane 
te medha, 
sepse rrymat 
e ajrit vijne 
te ne nga 



(rregullimet klimatike si pasoje 
e lirimit te gazrave 

Ngrohja globale duket se eshte e pae- 
vitueshme, prandaj efekti i gjerave qe 
mund te behen, mund te jete i zbehte. 
Bile edhe avokatet me te angazhuar per 
limitimin e lirimit te gazrave, kane ard- 
hur deri te perfundimi se kontrolli global 
i lirimit te gazrave ka te ngjare qe te ve- 
proje teper ngadale, prandaj eshte me 
vend qe te studiohen mundesite e tjera, 
ato te "gjeo-inxhinieringut". A mundemi 
me te vertete ta ftohim planetin? Edhe 
pse kjo mundesi ende nuk eshte studiuar 
sa duhet, te dhenat e para flasin pozi- 
tivisht. Toka nxehet nga dy burime: nga 
rrezet e diellit, qe hyjne ne atmosfere, si 
dhe nga gazrat e serrave, qe jane ngujuar 
ne atmosfere. Nese gazrat e serrave ar- 
rijne nivele te rrezikshme, mund te jete 
e mundur qe te stabilizohet klima duke 
pakesuar sasine e energjise se diellit qe 
vjen ne siperfaqe te Tokes, ose duke re- 
flektuar nje sasi me* te madhe te saj ne 
hapesire. Kjo shkence eshte ne fillet e 
saj, por gjithcka 



shkon ne favor te asaj se kjo mund te 
behet shpejte, me efikasitet dhe me cmim 
te volitshem, gje qe nuk mund te thuhet 
per politikat tjera klimatike. Idete me te 
mira gjithmone bazohen ne konceptet e 
verejtura ne natyre. Shkencetaret kishin 
verejtur se shperthimi i vullkanit ne Ma- 
lin Pinatubo te Filipineve, ne vitin 1991, e 
kishte ftohur planetin per dy-tri vjet, per 
gjysme shkalle te celsiusit. Ka menyra te 
riprodhimit artificial te ketij efekti. Per 
shembull, grimcat ultra te vogla te sulfu- 
rit, te injektuara ne shtresat e eperme te 
atmosferes, mund te menjanojne 1-2% 
te rrezeve te diellit, gje qe eshte teper pak, 
por qe mjafton qe te eliminohet ngro- 
hja qe pritej te ndodhte kete shekull. Kjo 
nuk do ta ndalte acidifikimin e ngadalte 
te oqeaneve, te shkaktuar nga nivelet e 
ngritura te dioksidit te karbonit, por do 
te mund ta ftohte planetin, duke siguruar 
edhe kohen e nevojshme qe te fillojne te 
japin efekt masat e zvogelimit te sasise 
se gazrave te liruar te serrave. Natyrisht, 
gjeo-inxhinieringu nuk mund te jete 
zevendesim per zvogelimin e lirimit te 
gazrave te serrave, por ai do te mund 
te na mbronte nga efektet e 
ngrohjes per shume dekada, 
perkunder asaj se mund 
te dalw se teknikat e 
gjeo-inxhiniering- 
ut te tregohet te 
jene teper te 
rrezikshme. 

"Ne baze te' trendit te' rasteve te shenuara per gdo vit, llogaritet qe Kosova, brenda vitit, ka 3 deri ne 6 
raste. Nuk ka ndonje rritje alarmante. Megjithekete, kjo nuk do te thote se Kosova eshte vend i sigurt, 
sepse nga HIV-i, faktikisht, nuk eshte i sigurt asnje vend ne bote, e as Kosova ne kete mes", - shprehet 
Faik Hoti, zyrtar per informim ne Ministrine e Shendetesise 



Fatos SHALA 

Dita boterore e luftes kunder virusit 
vdekjeprures HIV, qe shkakton 
semundjen SID A, e gjen Kosoven 
me 80 raste te raportuara, qe nga evi- 
dencimi i pacientit te pare me kete virus 
ne vitin 1986. Zyrtaret e institucioneve 
qeveritare, pergjegjese per shendetesine 
ne Kosove, si dhe perfaqesuesit e Fondit 
Global ,vleresojne se Kosova mbetet ende 
vendi me prevalencen me te ulet ne rajon 
e me gjere, sa u perket rasteve te infekti- 
mit me virusin HIV. Faik Hoti, zedhenes i 
Ministrise se Shendetesise, thote se rreth 
30 per qind e rasteve te infektuara me 
HIV, te cilat jane shenuar ne Kosove, kane 
perfunduar ne menyre fatale. 

"Nuk ka ndonje rritje alarmante. 
Megjithekete, kjo nuk do te thote se 
Kosova eshte vend i sigurt. "Deri me 
tash, ne Kosove jane raportuar 80 raste 
me HIV/ AIDS, prej te cilave 27 kane 
perfunduar me vdekje. Gjate vitit te 
kaluar jane raportuar 6 raste te reja me 
HIV/AIDS, 5 prej te cilave kane qene 
te gjinise mashkullore dhe nje ka qene 
femer", - ka thene Hoti. 

Kete vit r pese raste me HIV 

Ministria e Shendetesise, po ashtu, 
ka bere te ditur se gjate ketij viti jane 
regjistruar pese raste me virusin HIV ne 



Kosove. Kjo e fundit, tash e nje vit, ka 
miratuar planin strategjik per luftimin 
e HIV/AIDS-it. Sipas Faik Hotit, plani 
synon t'i shfrytezoje te gjitha mundesite 
ekzistuese per ta mbajtur ne nivel te ulet 
infeksionin me virusin vdekjeprures. 

Edhe Fondi Global, permes nje 
projekti, mbeshtet luften kunder vi- 
rusit HIV. Edona Deva, menaxhere e 
projektit, thote se synohet parandalimi 
i infektimit te kategorive, sipas saj, me te 
rrezikuara te popullates. Ne kete grupim, 
sipas Deves, perfshihen perdoruesit e 
drogave injektuese, homoseksualet, pu- 
netoret e seksit komercial, te burgosurit 
dhe te rinjte e ekspozuar. "Rritja e preva- 
lences se Hepatitit B dhe C deshmon se 
ekziston rreziku edhe per infeksion me 
HIV". Personat e testuar ne keto gru- 
pacione, e kane tejkaluar numrin 2,500 
dhe deri me tani nuk jane gjetur raste 
te HIV- it ne mesin e tyre, perderisa jane 
zbuluar raste te Hepatitit B dhe C ne 
mesin e perdoruesve te drogave. Eshte 
evidente qe rritja e prevalences se Hepa- 
titit B dhe C ne mesin e ketyre grupeve, 
deshmon se ekziston rreziku edhe per 
infeksion me HIV", - thote Deva. Faik 
Hoti shpreh bindjen se ky institucion i 
ka kushtuar vemendje sigurimit te tera- 
pise per personat qe jane prekur nga vi- 
rusi HIV. "Terapia qe ka siguruar minis- 
tria per keta paciente ka qene combiviri' 



dhe efavirenza. Sigurimi i saj eshte bere 
me ndihmen e Fondit Global, si dhe me 
ndihmen e Qeverise se Holandes dhe 
agjencive te OKB-se, te cilat veprojne 
ne Kosove", - ka thene Hoti. 

Te infektuarit hezitojne te 
lajmerohen 

"Sa u perket hapave te tjere, jane 
hapur edhe disa qendra te testimit vull- 
netar per HIV/ AIDS. Nje numer solid i 
OJQ-ve ka qene i angazhuar qe te ndi- 
hmoje ne programet parandaluese, ne 
luften kunder HIV/AIDS-it. Ne kete as- 
pekt, ne kete lufte kane kontribuar edhe 
mediat", - thekson Hoti. Por, sipas Edona 
Deves, duke pasur parasysh specifikat e 
infeksionit me HIV, nuk mund te thuhet 
me siguri nese ka ndonje stagnim te 
perhapjes se infeksionit qe shkakton se- 
mundjen vdekjeprurese. "Rastet me HIV 
jane duke u zbuluar. Ne sistemin publik 
kemi raste te reja, te cilat jane zbuluar 
ne Qendren per keshillimin dhe testi- 
min vullnetar, qe ekziston ne kuader te 
Klinikes Infektive, e qe ne fakt vijne nga 
popullata e pergjithshme". "Do te thote, 
ne jemi fokusuar, me ane te projektit te 
Fondit Global, ne popullaten e cila eshte 
me e rrezikuar", - thekson Deva. Sipas 
saj, ka edhe raste qe e dine se jane te in- 
fektuar me virusin HIV, por qe hezitojne 
te lajmerohen per trajtim mjekesor. ■ 

AIDS-i - LUFTA E PASHPRES 

Edhe kete 1 dhjetor, ne diten kunder HIV/AIDS-it, jane evidentuar vetem 80 raste ne Kosove, edhe pse 
shumica e profesionisteve mjekesore nuk e mendojne kete si shifer reale te' te' semureve me HIV, duke 
u bazuar ne vetedijesimin e ulet te popullates per t'u testuar per kete infeksion. Deri me tani, ne bote 
numri i personave qe jetojne' me HIV/AIDS eshte 31.4-35.3 milione, prej te cileve 14.8-17.2 milione jane 
te gjinise femerore 



Artan N. BEJTA 

Republiken e Kosoves e karakteri- 
zon fjala "e re". Eshte i ri si shtet 
sepse edhe pak mbush tri vjet dhe 
eshte shteti qe ka me se shumti te rinj. 
Qe nga paraqitja e personit te pare HIV 
pozitiv ne Kosove ne vitin 1986, e deri 
ne fund te vitit 2009, jane regjistruar 
79 raste. Me kete numer te personave 
te prekur me HIV, Kosova ben pjese ne 
shtetet me perqindje te ulet. Ndermjet 
dukurive te shumta negative, te cilat 
vershuan mbi popullin e Kosoves pas 
perfundimit te luftes, ishte edhe perhap- 
ja e ketij virusi vdekjeprures. Ne kete 
drejtim, rritja e numrit te te infektuarve 
solli si rezultat futjen e vendit tone ne 
mesin e vendeve te ekspozuara karshi 
kesaj semundje, respektivisht ne me- 
sin e vendeve me rrezikshmeri te larte 
per perhapjen e saj. Ajo $ka eshte me 
shqetesuese, mbi te gjitha, eshte fakti se 
shtresa me e rrezikuar nga ky virus eshte 
rinia. Duke marre parasysh rendesine e 
saj si pjesa me vitale e nje vendi dhe si 
ardhmeria e shoqerise se nje shteti, me 
te vertete, kjo ceshtje duhet te jete pre- 
okupim i te gjithe instancave relevante 
dhe i te gjithe atyre qe kane mundesi 
te japin kontributin e tyre ne drejtim 
te eliminimit te kesaj dukurie negative. 

(ka eshte HIV/AIDS-i? 

HIV-i eshte emer i nje virusi, i cili 
sulmon sistemin imunitar, sistemin 
natyral te mbrojtjes se organizmit. Pa 



^ 



. w\\\a Parandalimi i HIV-it nepermjet marredhenieve 
^ fes seksuale: 

O Abstenimi nga marredheniet seksuale eshte menyra me 
e sigurt e parandalimit te perhapjes se HIV-it ose semundjeve te tjera 
seksualisht te transmetueshme; 

O Perdorimi i kondomave latex ne gdo marredhenie seksuale; 
O Parandalimi i HIV-it nepermjet mosperdorimit te perbashket te shir- 
ingave dhe kontaktit me gjakun; 

Z> Gjithmone duhen perdorur pajisje ose mjete te sterilizuara. Asn- 
jehere nuk duhen perdorur gjilpera, te cilat i ka perdorur dikush tjeter 
me heret per te shpuar veshin ose ndonje pjese tjeter te trupit, per tatu- 
azh ose per injektim te drogave; 
O Testi i HIV-it; 

Z> Testi i HIV-it detekton antitrupat, te cilat jane prodhuar nga qelizat 
e bardha te gjakut; 

O Rezultati pozitiv (HIV+) do te thote se personi eshte i infektuar me HIV; 
O Secili ka te drejte qe ne menyre vullnetare, ne baze te anonimitetit 
dhe te besueshmerise me pelqimin e dhene, te beje testin e HIV-it, 
gjithnje, duke u keshilluar para dhe pas testimit. 



nje sis tern te forte imuniteti, trupi gjen 
veshtiresi ne luftimin e semundjeve te 
ndryshme. Ky virus dhe ky infeksion 
i krijuar quhet ndryshe HIV. Nje pjese 
shume e rendesishme e sistemit imu- 
nitar, pa dyshim, jane rruazat e bardha 
te gjakut. Virusi i HIV-it pushton dhe 
shkaterron qelizat e caktuara te bardha 
te gjakut, te quajtura qelizat CD4+. Nese 
shume nga keto qeliza shkaterrohen, 
trupi nuk mund te mbroje veten kunder 
infeksionit. Ne perfundim te ketij pro- 
cesi infektiv, si faze e fundit e infeksionit 
HIV, eshte AIDS-i (Sindromi i Fituar i 
Mungeses se Imunitetit). 



Te personat e semure nga AIDS-i 
verehet nje numer i ulet i qelizave CD4+ 
dhe ata marrin infeksione ose kancer me 
shpejt sesa personat e shendetshem dhe 
ky i fundit eshte shkaktar per vdekjen e 
te semurit me HIV. 

Duhet t'i kemi te qarta dy termet 
HIV dhe AIDS. Te kesh HIV nuk do te 
thote te kesh AIDS. Personit me HIV, 
edhe pa u trajtuar, i duhet nje kohe 
e gjate para se te kaloje ne AIDS, za- 
konisht nga 10 deri ne 12 vjet. Ne kete 
menyre, nese HIV diagnostikohet para 
se te kaloje ne AIDS, ilacet mund ta ulin 
ose ta ndalojne demtimin e sistemit 



Mesatarisht Shtrirje 



Njerez qe jetojne me HIV/AIDS ne 2009 

Te 1 litui it qe jetojne me HIV / AIDS ne 2009 

Grate qe jetojne me HIV / AIDS ne 2009 

Femijet qe jetojne me HIA / AIDS ne 2009 

Njerez te infektuar rishtazi me HI\' ne 2009 

Te rriturit e infektuar rishtazi me HIV ne 2009 

Vdekjeve nga AIDS-i ne 2009 

Jetimet (0-17), per shkak te AIDS -it ne 2009 



33,3 milione 

30.8 milione 

15.9 milione 

2.5 milione 

2.6 milione 
2.2 milione 
1.8 milione 
16.6 milione 



31,4-35,3 milione 
29.2-32.6 milione 
14.8-17.2 milione 
1.6-3,4 milione 
2.3-2.8 milione 
2.0-2.4 milione 
1.6-2.1 milione 
14.4-18.8 milione 

E MES JETES DHE VDEKJES 




imunitar. Me trajtim, shume njerez me 
HIV jane ne gjendje te jetojne nje jete 
te gjate dhe aktive. 

Si i infekton virusi i HIV-it 
njerezit? 

Virusi i HIV-it transmetohet krye- 
sisht gjate aktit te marredhenieve sek- 
suale te pambrojtura me nje partner 
te infektuar. Po ashtu, HIV-i mund te 
transmetohet nepermjet kontaktit me 
gjak te infektuar, si ne rast te transfuzi- 



, ... HIV nuk mund 

CftSW^* ^ transme- 
tohet nga 
kontakti i per- 
ditshem, si ndarja e ushq- 
imit, e perdorimit te te njejtit 
peshqir ose fjetja ne te njejtin 
shtrat, frekuentimi i te njejtes 
pishine, perdorimi i te njejtit 
telefon, ose edhe perdorimi 
i te njejtes banje per nevojat 
personale. Gjithashtu thuhet 
se HIV-i nuk mund te trans- 
metohet nga pickimi i insek- 
teve te ndryshme. 



onit ose edhe duke dhuruar gjak me ane 
te shiringave te pasterilizuara. 

Infeksioni me HIV ne ditet e sotme 
merret ne raste me te shpeshta ndermjet 
perdoruesve te drogave te injektuara, 
si rezultat i perdorimit te shiringave te 
pasterilizuara. 

Nuk jane te rralla as rastet kur HIV-i 
percohet nga nena e infektuar te femija 
i porsalindur. Ky transmetim i virusit 
mund te ndodhe kurdo, qe nga periudha 
e shtatzenesise e deri ne lindje. Eshte 
llogaritur qe rreth 1/4 -1/3 e femrave 
shtatzena te infektuara dhe te pam- 
jekuara ia kalojne virusin femijeve te 
lindur prej tyre. 

HIV-i gjithashtu mund te transme- 
tohet te te porsalindurit edhe me anen 
e qumeshtit te gjirit te nenes se infek- 
tuar. Nese femrat e infektuara marrin nje 
trajtim dhe kurim mjekesor te kontrol- 
luar, ato e ulin ndjeshem mundesine e 
infektimit te femijes se tyre me virusin 
vdekjeprures. 

Cilat gjera jane te parrezikshme 
per t f u infektuar me HIV? 

Virusi i HIV- it nuk transmetohet 



, ... Deri ne fund 

^iw& t§ vitit 2009 

ne bote ishin 
31.4-35.3 mil- 
ione njerez qe jetonin te 
infektuar me HIV, prej tyre, 
29.2-32.6 milione ishin te rri- 
tur, 14.8-17.2 milione ishin te 
gjinise femerore, 1.6-3.4 mil- 
ione ishin femije, 2.3-2.8 mil- 
ione ishin te infektuar te rinj 
ne 2009, numri i te vdekurve 
nga HIV/AIDS ishte 1.6-2.1 
milion, 14.4-18.8 milione 
ishin jetirme. 



nga saliva (peshtyma) e nje personi te 
infektuar me HIV nepermjet puthjes, 
megjithese nuk keshillohet nje veprim 
i tille me nje person te infektuar me 
HIV. Gjithashtu HIV-i nuk transme- 
tohet nepermjet djerses, loteve, urines 
ose edhe feceve. 

Po ashtu, eshte shume e rendesishme 
te dihet se HIV-i nuk mund te trans- 
metohet nga kontakti i perditshem, si 
ndarja e ushqimit, e perdorimit te te 
njejtit peshqir ose fjetja ne te njejtin 

Ne Kosove, 

Ua^[\\\Vd testi vullnetar 
per HIV mund 
te behet ne: 
Kliniken Infektive - QKUK, 
Prishtine; Institutin Rajonal 
te Shendetesise Publike, Fer- 
izaj; Laboratorin "Bioticus" 
Prishtine; Qendren Mediko 
Psikoterapike "Labyrinth" 
Prishtine; Institutin Rajonal te 
Shendetesise Publike, Priz- 
ren; si dhe ne shume labora- 
tory private ne shume qytete 
te Kosoves. 



J 



shtrat, frekuentimi i te njejtes pishine, 
perdorimi i te njejtit telefon ose edhe 
perdorimi i te njejtes banje per nevoja 
personale. Gjithashtu, thuhet se HIV-i 
nuk mund te transmetohet nga pickimi 
i insekteve te ndryshme. 

Simptomat e personave te in- 
fektuar me HIV/AIDS 

Fillimi i simptomave te te infektuarit 
me HIV mund te jene te ngjashme me 
gjendjen gripale pas nje ose dy muajsh 
nga dita e infektimit me HIV. Simpto- 
ma te tilla jane: temperatura, dhimbja e 
kokes, lodhja fizike, zmadhimi i nyejve 
limfatike, zakonisht te dalluara lehte ne 



qafe dhe ne zonat intime. 

Simptoma te tilla mund te zhduken 
te nje i infektuar me HIV brenda nje 
jave ose nje muaji dhe shume shpesh 
mund te ngaterrohen me forma te tjera 
infeksionesh virale. Gjate kesaj peri- 
udhe, keta persona jane te infektuar 
dhe HIV-i gjendet ne sasi te medha ne 
lengjet gjenitale te tyre. Simptoma me te 
vazhdueshme dhe me te ashpra mund te 
mos shfaqen te te rriturit edhe deri pas 
10 vitesh nga infektimi me HIV dhe deri 
pas 2 vitesh te femijet. Por kjo periudhe 
asimptomatike (pa shfaqje simptomash) 
varion nga individi ne individ dhe varet 
teresisht nga gjendja shendetesore e cdo 
individi. Jo rralle disa individe mund te 
shfaqin simptoma pas disa muajsh nga 
infektimi me HIV, ndersa disa individe 
te tjere mund te mos shfaqin asnje simp- 
tome per deri ne 10 vite. E rendesishme 
eshte te dihet se edhe gjate periudhes 
asimptomatike (pa simptoma) virusi 
vazhdon shumefishimin e tij aktiv, 
duke infektuar dhe shkaterruar qelizat 
e sistemit imun. Ne te njejten kohe virusi 
mund te behet pjese perberese e disa 
qelizave dhe te shumefishohet aty. Virusi 
HIV i shkaterron ne menyre te vazh- 
dueshme keto qeliza imune duke e ulur 
numrin e tyre ne shifra drastike deri 
ne eliminimin e tyre te plote. Mirepo, 

Testimi duhet 
bere 3 muaj 
pas sjelljes 
se rrezikshme, por nese 
testi del negativ duhet te 
perseritet 6 muaj pas sjel- 
ljes se rrezikshme, sepse 
antitrupthave do t'i nevojitet 
kohe me e gjate qe te krijo- 
hen deri ne ate nivel sa per 
t'u detektuar nga testi i gja- 
kut. Testi nuk eshte paran- 
dalim i infektimit me HIV, por 
eshte perpjekje per paran- 
dalimin e perhapjes se me- 
tutjeshme nese personi qe 
testohet del HIV+ . Trajtimi i 
HIV-it: Per momentin nuk ka 
mundesi per sherim te 
HIV/AIDS-it, por ekzistojne 
ilage, te cilat ia zgjasin jeten 
personit i cili eshte i infektuar. 

pervec zmadhimit te gjendrave ose nye- 
jve limfatike, ka edhe simptoma te tjera, 
midis te cilave mund te permendim: ulje 
te energjise, humbje peshe, temperature 
dhe djersitje te shpeshta, infeksione te 
vazhdueshme orale ose vaginale, skuqje 
e vazhdueshme e lekures, humbje te ku- 
jteses se shkurter, etj. ■ 

Viti 2011 - fa 




Po behen gati tri vjet qe kur Kosova shpalli pavaresine, ndersa sporti kosovar vazhdon te mbetet i izoluar, 
pasi kerkesat e shumta per anetaresim ne asociacione te ndryshme evropiane jane refuzuar. Udheheqesit 
e federatave kosovare ia hedhin fajin per kete politikes dhe besojne se viti 2011 do te jete vendimtar per 
pranimin e tyre ne arenen nderkombetare 



Alban BILALLI 

Kur me 17 shkurt te vitit 2008 
Kosova shpalli pavaresine, u 
shpresua se me kete akt u hapen 
edhe rruget per sportet qe zhvillohen 
ne Kosove. Por, po behen tri vjet dhe 
sporti mbetet ende i izoluar. Por, pervec 
izolimit, sportistet u perballen edhe me 
shume veshtiresi. Kushtet e veshtira fi- 
nanciare, mungesa e stadiumeve dhe e 
palestrave sportive ishin vetem disa nga 
veshtiresite. Me gjithe keto veshtiresi, 
garat vazhduan. Per me teper, kreret e 
sportit ne Kosove bene perpjekje maksi- 
male qe te anetaresoheshin ne federatat 
nderkombetare te sportit. 

Pas shpalljes se Pavaresise, krereve 
te federatave iu shtua apetiti se njohja 
nderkombetare per sportin kosovar nuk 
do te vononte. Por kane kaluar tri vjet 
dhe sportistet nuk mund t'i zhvillojne 
aktivitetet sportive ne arenen nderkom- 
betare. Pengese per kete eshte Komiteti 
Olimpik i Kosoves, qe nuk eshte pran- 
uar ne familjen e madhe te sporteve 
te Komitetit Olimpik Nderkombetar. 
Kosova ende nuk eshte anetare e OKB- 
se, gje qe paraqet nje problem tjeter. 
Por kundershtaret me te medhenj jane 
federatat serbe qe po lobojne kunder 
pranimit te sportit kosovar ne federa- 
tat nderkombetare. Si pasoje e mospra- 
nimit te sportit, shume te talentuar dhe 
te talentuara po shuhen. Por edhe ata 
sportiste, te diet kane arritur suksese ne 
klubet e tyre, po e derdhin djersen per 
kombetare te huaja e jo per atdheun e 
tyre, si Luan Krasniqi, i cili bokson nen 
flamurin dhe himnin e Gjermanise, Va- 
lon Behrami ne ate Zvicres dhe shume 
e shume sportiste te tjere. 



Federatat e vazhduan lobimin 

Nderkombetarizimi i sportit ishte ne 
agjenden e cdo federate edhe ne vitin 
2010. Federata e Futbollit te Kosoves 
beri c'ishte e mundur qe te pranohej ne 
Federatat Nderkombetare te Futbollit 
FIFA dhe UEFA. Shume shkresa me 
vule te FFK-s dhe te kryetarit te saj jane 
derguar ne adrese te ketyre dy shtepive 
te futbollit. Por pergjigjja e tyre ishte 
se Kosova duhet se pari te pranohet 
nderkombetarisht si shtet, e me pas fut- 
bolli. Edhe pse FFK-ja nuk u pranua ne 
asociacionet nderkombetare, gjate ketij 
viti, FIFA ka miratuar dy hapa shume te 
rendesishem per futbollin e Kosoves. Se 
pari, ajo njeh certifikatat per transferi- 
min e lojtareve nga klubet nga Kosova, 
si dhe Kosova nuk figuron me ne harten 
e Serbise si territor i saj. 

Me te njejtat probleme si futbolli, 
ballafaqohet edhe basketbolli. Edhe pse 
u bene nderrime ne kryesine e FIBA-s, 
zyrtaret e Federates se Basketbollit te 
Kosoves shpresuan se me zgjedhjet e 
reja ne FIBA, do te nderronte edhe qa- 
sja e FIBA-s ndaj Kosoves, por kjo nuk 
ndodhi. Ne hendboll, pos klubeve qe 
marrin pjese ne arenen nderkombetare, 
Kosova nuk ka te drejte te marre pjese 
si shtet ne garat qe organizon Federata 
Evropiane e Hendbollit. Klubet nga 
Kosova, me pjesemarrjen e tyre ne are- 
nen nderkombetare, u eliminuan qe ne 
ndeshjet e para. 

Liga e perbashket - dalje nga 
izolimi 

Keto dite eshte hedhur ideja per 
formimin e nje lige te perbashket mes 
Kosoves dhe Shqiperise. Do te formo- 
het nje lige shqiptare, ne te cilen do te 



ndesheshin ndermjet vete ekipet nga 
Shqiperia dhe Kosova. 

Kanali televiziv "ABC news" ka hapur 
nje emision te posacem ne lidhje me 
nje organizim te tille te futbollit mes dy 
vendeve, madje ne kontinentin evropian 
kjo nuk do te jete eksperienca e pare. 
Klubet e futbollit te Uellsit, ne Britanine 
e Madhe, luajne ne nje lige te perbashket 
me ato te Anglise, ndersa Skocia dhe Ir- 
landa e Veriut kane organizuar kampio- 
natet e tyre. Keto kater vende jane pjese 
perberese te Britanise se Madhe. Keshtu, 
do te jete e mjaftueshme qe te arrihet nje 
marreveshje mes dy federatave te futbol- 
lit, qe Kosova dhe Shqiperia te formojne 
nje lige te tyren te perbashket, ne nje te 
ardhme te afert. 

Pranimi nuk do te thote fundi i 
telasheve 

Federata Bjeshkatare, e Mundjes, 
e Pingpongut, te pranuara nderkom- 
betarisht, shpresojne qe ne vitin 2011 
te mos kene pengesa per pjesemarrje 
neper kampionate dhe shpresojne qe te 
mos t'iu mungojne mjetet financiare nga 
shteti dhe donatoret private. Sigurimi i 
mjeteve per te dale jashte vendit ka qene 
preokupim i cdo federate. Nderkaq, kur 
mundnin t'i siguronin mjetet materiale, 
sepse buxheti i tyre eshte shume i varfer, 
u dilte nje problem tjeter: sigurimi i 
vizave, per te cilat iu duhej te pritnin 
me jave, por, shpeshhere, viza per te ud- 
hetuar u refuzohej. Rasti i fundit ishte 
ne boks, ku boksiereve nga Kosova, per 
te zhvilluar takimin me Sllovakine, iu 
leshuan vizat vetem pas nente muajsh. 
Sportistet kosovare shpresojne qe ne vi- 
tin 201 1 tu hapen rruget per pjesemar- 
rje ne garat nderkombetare. ■ 

E tere Evropa 
pas Xherdan 




Alban Bilalli 

Erdhi si 1 7 vje^ar ne klubin e pare te Ba- 
zelit, nga akademia e te rinjve te ketij 
klubi. Me lojerat e bukura te zhvilluara 
me fanellen e klubit me te madh zviceran, 
Shaqiri ua mbylli gojen te gjithe atyre anal- 
isteve zvicerane te sportit se Shaqiri shume 
shpejt do te "fiket" dhe do te kthehet ne 
klubin e te rinjve, ose do te largohet nga 
Bazeli. Po, nga Bazeli do te largohet, por si 
kampion. Shaqirin e kerkon e tere Evropa. E 
kerkojne skuadra te nivelit te larte. E kerkon 
kampioni i Evropes, Interi. Pastaj Juventusi,To- 
tenhemi, Barcelona, Man^esterJunaited,Arse- 
nali, Liverpuli. E kerkon tere Bundesliga, Bajeni, 
Hamburgu, Leverkuseni, Dortmundi etj. Emri i tij 
eshte i pranishem <;do dite ne mediat evropiane, 
e sidomos ne ato zvicerane. Pyetja qe shtrohet me 
se shpeshti eshte se kur do te largohet Shaqiri nga 
klubi i Bazelit.Gazeta italiane'Tuttosport"shkruante 
se Juventusi eshte duke bere presion per te marre 
sherbimet e Shaqirit. Vlera ne treg e Shaqirit eshte 
afro 1 1 milione euro. Ne fillim te sezonit llogaritej 
rreth 7 milione, por me lojerat e zhvilluara, Shaq- 
iri ka perparuar shume. Ai eshte lojtar standard ne 
Perfaqesuesen e Zvicres. Me Zvicren ai i ka shenuar 
njerin nder golat me te bukur ndaj Anglise, ne muajin 
shtator per kualifikimet per"Euro 201 2". 

Heret per t f u larguar? 

Historia ka treguar se shume futbollist te rinj, 
te cilet kane kaluar nga klube te nivelit mesatar ne 
klube te medha kane deshtuar. Shume e shume 
talente, te cilet llogariteshin si yje te se ardhmes 
sot jane futbolliste te nivelit mesatar. E njejta gje 
mund te ndodhe edhe me Shaqirin, i cili nese do te 
largohet drejt nje klubi te madh, do ta kete prob- 
lem te fitoje nje vend titullar. Edhe vete trajneri i tij 
te Bazeli, Thorsten Fink eshte shprehur se Shaqiri 
duhet ta harroje largimin, sepse nuk eshte edha aq i 
mire sa mendohet, duhet te rritet ende. "Ashtu si po 
luan tash duhet te harroje planet 
etij pertransferimjashte. £do 
dite V persona ia rrahin kra- / 
hun dhe i thone se sa i forte 
eshte. Por, per momentin 
ai nuk eshte aq imire",-ka 

jet e tij ne fushe. Ne 



V 






ara 
ndiko- 
paraqit- 
ndeshjet ( 




fundit jane verejtur renie ne formen e Shaq- 
irit. Ai ka nderruar edhe numrin e telefonit per 
te mos u bezdisur nga telefonatat e shumta ne 
lidhje me transferimin e tij. Xherdan Shaqiri 
emigroi ne Zvicer si femije dhe luajti per SV 
Augst dhe FC Bazel ne ekipin e te rinjve. Shaq- 
y iri nenshkroi kontraten profesionale te tij te 



pare me FC Basel me 
2 janar 2009, e cila do 
te zgjate deri ne janar 
2011. Ai debutoi ne 
Basel si zevende- 
sues ne ndeshjen 
e hapjes se se- 
zonit 2009/2010 
kunder FC St 
Gallen, me 12 
korrik2009. Me 
^ 9 nentor, ai 
shenoi golin 
e tij te pare 
per FC Ba- 
zelin, ne nje 
fitore 4-1 
ndaj Neucha- 
tel Xamax si 
vendas. Shaq- 
iri, po ashtu, 
eshte lojtar 
standard edhe 
ne Perfaqesue- 
sen e Zvicres, 
metecilen 
se fundi 
i s h t e 
edhe 
pjese- 
marres 
edhe ne 
kampio- 
n a t i n 
boteror 
"Afrika e 
J u g u t 
2010 ,7 .B 

